
VRAPCI 


Ne mogu vas slušat, brbljavci stari, 
Prazan vam glas je, bezbojna krila, 
Lazurom tek vičan duh moj da leti, 
Pjesma mi samo pod nebo se vila. 

Omrko lug mi od vašijeh jata; — 
Visoki jablani pognuše glave, 

Ljeto se vuče, omare puno, 

Vrh suhih šuma i svele trave. 

Od nikud vjetra s olujnim dahom 
Ni trieska groma. Sa sivog neba 
Pripiče sunce, pritišče žega, 

A prsa ćute da zraka treba .... 

Ah, gdje su dani — od svježe pjesme 
Kad negda vedri zvonjahu luzi? — 
Odbjegle sve su pjevice ptice, 

Zamire gaj u beznadnoj tuzi. 


A kroz tu tugu, brbljavci stari, 

Vaši se glasovi ore zrakom 
Iz dana u dan: rode se jutrom, 

Ginu bezutješnim, kasnim mrakom . . . 

Ne mogu vas dalje mirno slušat! — 

S krila ću svojih sve spone skinut, 

Pa ću se opet, k6 nekoć davno, 
Slobodan — nebu pod oblake vinut . 

PROLJETNI SOKOVI 










CJELOVI PROLJEĆA 

Negdje je prva pjevala ptica 
Vedro i ljupko. Glog je cvao, 

Nad šumom i dolom, obasjan suncem. 
Duboko — modri lazur je sjao. 

S hridi su kristalne tekle vode, 

Zelen milovaše svietle luge, 

Proljet je pjevala čudnu pjesmu 
Široke sreće s prizvukom tuge. 

Sunce je sjalo ko sunce života. 

Bijaše podne. A povrh druma 
Duhaše vjetar, svjež i mirisav — 
Proljetna to je disala šuma. 

Nas dvoje sami — stajasmo srećni 
Na suncu, vjetru, sred polja pusta, 

S hridi su proljetne pjevale vode, 

Ja sam ti crvena ljubio usta. 


JA SANJAM 


Ja sanjam grd i ružan san: 

Po polju konj mi leti 

Sav gvozden, crn, a konjik mu 

Baš sličan je aveti. 

U tamnoj ruci drži bič 
11 koplje — tko bi znao? 

Ko orkan juri — kud prodje, 
Svud grad je studen pao . . . . 

Na kraju polja gajim vrt, 

U njemu čarno cvieće, 

Oaza to je duši mi 
1 srcu komad sreće.. 

Kad moji boli zabole, 

Tu ja ih tiho blažim, 

A ožednim li — ovamo 
Žedj dodjem da utažim. 

Pa strepim, ne će 1' konjik crn 
1 na moj vrt se sorit, 

Života moga san i trud 
U ništa mi razorit — — 

A1 u to nešto sklopi se 
Nad glavom mi sve tiše, 

Ko krila da su keruba — 

! sna mog nema više. 

Nad vrškom šume plamen, gle 
To zviezda moja svieti 
I njezin trak rastjerava 
Mog ružnog sna aveti. 

1 ko da šapće: Ne boj se, 

Nek orkan biesan duva, 

Moj trak stražari nad tobom, 
Sne tvoje duše čuva 


OŽUJAK 


Stara šumo, 

Hramom tvojim drhtahu 
Uzdasi pokoljenja. 

Mir tvoj razbi 
Bezbroj cjelova mladosti. 

Na pomolu proljeća 
Kroz krošnje tvoje 
Opet vjetri nemirni huje 
Zaspalih strasti: 

Vječni se tvoji sokovi bude. 

S vlažne zemlje 

Mahovina se zeleni 

A pred novim, svietlim klicama 

S drvlja tvoga pada 

Kao uplašeno 

Iz jeseni prošle 

Lišće zaostalo. 

Sunce s neba, 

Vječno svietlog krila božijeg, 
Rasiplje svietlo. 

Tvoji češljugari, 

Zebe i sjenice 
Pjevaju pjesmu — 

Pjesmu mladu, novu. 

A putovima tihim 
Stupa putnik 
Od duge umoran zime. 

On traži proljet: 

Snagu života. 

Stara šumo, 

Poslušaj glase 
Srca iznemoglog. 

1 kao što spuštaš zrake 
Proljeti vedre i mlade 
U krošnje briesta i hrasta, 
Cviet visibabe 
1 grlo ptice — 

Daj prožmi tako 
Snagom života 
1 umornu dušu 
Putnika svoga. 


KAD KRVAVE CVATU RUŽE 

Kad krvave cvatu ruže 
U sumraku tamnog parka 
Sreli smo se — ja još ne znam, 
Bjaše 1’ zbilja ili varka. 

Ko sanje ti bješe biela, 

Što nad dječjom dušom kruže, 
Ja se taknuh tvojih skuta — 

A krvave cvahu ruže. 

1 od tada teče vrieme, 

Kad se samo srce ćuti, 

Da ta sreća može proći 
Nitko od nas i ne sluti. 

Ako jednoć pak i za njom 
Sudbini se ruke pruže 
Ah, nek umre u sumraku, 

Kad krvave cvatu ruže .... 

TAJNA NOĆI 


Kad spusti se noć, a duboke sjeni 
Pokriju polja i pute 
K6 krila velike, crne ptice — 

Tad smreke u parku zašute. 

Sred parka ribnjak kao da zamre. 

Bez gibanja počiva voda, 

Dolazi noć, a samotna zviezda 
S nebeskog je prati svoda. 

Tad kao srebrni vali u dragi 
Zadršću stidne ti grudi, 

Zakrvari oko od čežnje i želje — 

To ljubav se tvoja budi. 

1 kao čarobni lotosov cvijet 
Ti dižeš sanjarsku glavu. 

Gorućim usnama tražiš mi usne 
U mraku, u zaboravu. 

U parku smreke snatreći šute, 

Ko tajna jezero sniva, 

Miruje noć ko blažena sanja, 

Tek ljubav je naša živa. 

U niemom užitku izgara vruća 
1 nosi nam vrele duše 
U daleki svemir, gdje bezmjerjem vjetar 
Beskrajnih čežnja duše 


A noć nas čuva — stupajuć tajno 
Vrh polja, šuma i voda, 

1 sjajnim se zvjezdanim ogrće plaštem 
S dalekog nebeskog svoda .... 

AH, PUSTITE - PJESNIK JEDNOĆ ŽIVI . . . 

Na zamrlo pjesnikovo srce 
Udaraju tiho čudni vali : 

Budi udes ko iza sna dušu, 

Što je nekoć pustim mirom zali. 

Trepti srce kao cviet na suncu, 

Razgaljuje obzorje se sivo — 

Zbogom, moje osamljene sanje, 

Ne znam ni sam, čemu sam vas snivo .... 

Čujem, negdje krasna bruji pjesma, 

Sve se smije svietlu i slobodi — 

Ne marim, je 1' istina ii .varka, 

Ljubim sunce, koje tako godi! 

I ćutim ga, kako sjajno pada 
Medju stiene moje duše tamne, 

Tamo svele i zamrle sanje 
Njegove mi zrake bude planine. 

I osjećam: Plovim ko u priči, 

Šaren leptir morskoj na gladčini, 

Ne pitajuć, kuda ću i kamo, 

Dokle nebo blista u visini. 

1 dok ko glas sa žudjenog žala 
Slatka pjesma moju dušu prati. 

A na usnam dršće cjelov slasti, 

Što ga samo ljubav može dati — — 

Ah, pustite — pjesnik jednoć živi, 

A kad živi — onda život daje. 

Ne zovite opustjelu prošlost — 

Ona davno, davno umrla je. 
Sunce će i dalje da se smije, 

A kad jednoć i ta varka svrši, 
Onda nek se prekipjelo, burno 
Pjesnikovo srce skrši .... 

U ALPSKOJ NOĆI 

Sišla je 
Šutljiva, plava 
Kroz daleki svemir. 

K6 da se spustila s blistavih zviezda 
IP s vrhova ledenih brda. 

Čitav je kraj 
U svileni zavila veo. 

A iz toga vela 
Ko mirisno cvieće 
U dušu mi prosu 
Priče i sanje. 

Visoko, gore 
Trepeću zviezde: 

Umrlih oči. 

A vrsi brda 
Ledeni, snježni 
Bliešte u mraku — 

Ko čežnje ljudske 
Za beskonačnošću. 

Dolje počiva 
jezero gorsko : 

Suze smrtnika 
Za vječnom ljepotom. 

A smreke i bori 
Samotni stoje — 

Kao da snatre. 

1 snatreći 

Ko da pjesmu šapću. 

Pjesmu dugu, slatku 
Života i smrti. 


S vrletnih stiena 
Glasa se neznana ptica : 

Mistika noći 

Čudesnim govori glasom — — 

0 noći, velika, tajna! 

Ja čeznuh za tvojom samoćom 
Slomljen od svieta. 

Sad — u tvom svilenom krilu 
Oči mi gore 

1 srce dršće, 

A duša pjeva 

Slatku pjesmu mladosti. 

Vraća se sve, 

Što davno minu. 

Ti duboka, plava noći, 

Probudi srce i dušu . . . 

1 pusti u čarima tvojim 
Blažen da usnem. 

Nek zviezde trepte nada mnom 
1 bori tihano šapću, 

A ledeni vrsi brda 
I jezera tamne vode 
Nek čuvaju moje sanje, 

Sanje davne mladosti. 

A pred jutro. 

Oj noći. 

Pre nego odeš — 

Na put moj 


U sviet i u život, 

Daj snagu srcu 
1 duši krila, 

Da opet se borim 
1 čeznem i snatrim. 

I ne daj, na nebu tvom 
Da zviezde mi bijednu 
I tvoje da sanje mi 
(J srcu umru — — 


TI SUNČANI MOJ TRAK 

Ti sunčani moj trak .... 

U tihi, dragi čas 
Sred pustoši života 
Ja tvoj sam čuo glas. 

Sirena bješe ti — 

Tvoj pogled i tvoj vlas 
Smamiše život moj 
U davni, srećni čas. 

Odonda — dug kroz put 
Mi brasmo trn i cviet — 
Život je čudan hir, 

Sumor je čitav sviet. 

Sladak nam bio slut, 

Nemirni mladi sni — 

U srcu gore još 
Bol i užitci svi . . . 

A sad — pred jesen, gle, 

Kad s drva pada list : 
Prošlosti spline san 
U suze biser čist. 

Plačem za svim. što bje . . . 

A sutonski kroz mrak 

Na suze pada mi 

Tvoj pogled — sunca trak . . 


STARI SAMOSTAN 


Davno zamrie stara zgrada. Pocrnjeli zidi, 
Pognuo se drevni krov, porazbila vrata, 

Na oknima pauk prede; uz ugalni kamen 
Kaduljino lišće raste i bršljan se hvata. 

Tik uz zgradu stoji crkva zamukla i davna, 
Nienio vise u njoj slike s drevnoga oltara, 

Sa zvonika palo zvono, popucali zidi — 
Čovjek ćuti, da se ruši, ruši crkva stara. 

Pod oknima samostana povrh morske hridi 
Pružio se balkon trošni i na more gleda, 

A ono se ljupko ljulja, grgolji, osmieva 
I klisuri moćnoj stienje grize i izjeda. 

i prolazi gordo vrieme . . . Nekoć davno, davno 
Slazio bi samostanac na stube balkona, 

1 u čarni suton gledo umiranje sunca, 

Slušo svetoj u tišini zvuk večernjih zvona. 

A kad sunce zapadaše, sjedo bi na balkon, 
Gledo pusto, širno more, strasne mu valove, 
Osjećo bi čežnju silnu za dalekim svietom, 
Ćutio bi : k životu ga nešto tajno zove. 

Nikada mu noga nije sašla na prag svieta, 
Zatvorena čuvali ga ovi pusti dvori, 
Samopriegor i zataja vodili mu život, 

Što pepelom zasu srce, stvoreno da gori 

Danas tihom u sutonu na balkonu sjedi 
Dvoje dragih; u čeznuću u daljinu glede. 

Kraj njih cvate limun žuti i aloja duga 
1 grgolji plavo more i klisuru jede. 

U vodama silnim sunce zamire i sieva, 

A nebo se čarno zlati kao u sto duga, 

Sniva palma i miriše čičimak i smilje, 

A nad more pada večer, večer tiha, duga. 

Što je bilo, umrlo je. Samo grobne ploče 
Pod nogama tiho šapću o životu starom. 
Tamna stoji drevna zgrada, a u crkvi trošnoj 
Pocrnjela slika visi nad niemim oltarom. 

Suton pada kao priča, bezimena čežnja, 

More šapće i pučinom u dalji se gubi — 

A njegove ruke sežu k njezinom životu 
I čuje se usna usnu kako pije, ljubi. 

Živi čežnja neumrla slobode i svietla, 

Burka krv se — u čovjeku dršće žila svaka, 

A ko rieka teče ljubav, vječno mladi život. 
Teče preko mrtvog groblja asketstva i mraka . . 

TI PLAVI CVIETE . . . 


Na divljem briegu ko u snu te ubrah, 

Ti plavi cviete dalekog čeznuća, 

1 sad miriše od tebe mi duša, 

Životom struji proljet svedj cvatuća. 

U nježnim čaškam, zaklopljenim stidno. 

Ti skrivaš pelud cvjetni, mladost svoju, 

1 ja bih htio ljubeći te ispit 
Ljepotu svu ti i svu dušu tvoju. 

Da srčem samo, a vrieme da leti, 

Od godina da čaše zlatne stvara, 

I nebom da od blažene miline 
Nad nama duga ljubavi se čara. 

A jednoć — kad ti posred hladnog svieta 
Od mraza drhtne proljet svedj cvatuća, 

U ljubavi bih htio s tobom svenut, 

Ti plavi cviete dalekog čeznuća . . . 

NOCTURNE 


Razmotaj svoju kosu i kao valom čežnje 
Daj zakrij moju glavu. Već krila slatke sanje 
Zasjenjuju mi oči i čarna ljubav šapće 
Sve tiše i sve tanje. 

1<6 cvijet s polja, ćutim, mirišu tvoje usne 
1 plaho grud ti dršće od zebnje slatkog časa, 
Dok zrakom kraj nas pjesma neiskazane čežnje 
Sve šumi i talasa. 

Na tvojoj usni hoću da povene mi život, 

Na plahoj grudi tvojoj da umru moje sanje, 
Tek dragi čas nek traje, kad slatka ljubav šapće 
Sve tiše i sve tanje 


KROZ CVJETNU ALEJU . . . 


Kroz cvjetnu aleju mladosti svježe, 

U vedrom i čamom proljetnom jutru 
Stupamo srećni. 

Kao u priči. 

Tvoja je plava spuštena kosa, 

A oči liepe ko jutarnja zviezda. 

Ja tvoju ruku držim u svojoj 
1 vodim te, vodim — bezbrižno, srećno. 
Nad nama pune akacije krošnje 
Proljetni vjetar dira i ljulja 
I šapće priču mladosti slasne 
Sve sipljuć liepe, blažene rieči : 

Akacije cvjetove biele. 

A oni na tvoju padaju kosu, 

Zasiplju nježne, slatke ti grudi, 

Da sva se bieliš — cvjet u cvieću, 
Kraljica nevjesta stidnih. 

A sunce vrh nas ko plameni oro 
Svietlo i liepo ide i ide 
1 nosi mladost, žar i veselje. 

U krošnjam nad nama pjevaju ptice, 
Brbljavke slatke; 

I kao da kliču : Ljubavi dajte 
Svakomu ovdje! 

Jer ljubav sladi, diže i zlati 
Sumorni život, 

Ona mu viencem veselih ruža 
Umorno kiti čelo. 

1 blaži sve. što ćuti i živi, 


Vječnošću prolazne čini čaše, 

1 radja sunce, svietlo i pjesmu, 

Vesela, bezbrižna, mila! 

A ti je slušaš, tu pjesmu ptica. 

Što čarna zvoni poljem i lugom, 

Što kao ševa pod nebo leti 
1 slatkom slasti usne nam veže 
Ko vjenčana da nam je pjesma 

Kroz cvjetnu aleju mladosti svježe, 

U vedrom i čarnom proljetnom jutru 
Stupamo kao u priči. 

Al’ jednoć će sni se razbit mladi 

I šumna, bučna kola života 
Stati će pred nas nemilo, tvrdo. 
Trebat će ući: 

Odvest se dole niz dugu aleju — — 
Tad uzmi sa sobom akacijin cvijet, 
Vjenčanu pjesmu ponesi u duši, 

U jeseni kasnoj za kišljivih dneva, 

Da opet se bar na časove vrati 
Mladosti slatka nam priča .... 

U MRAKU JE BILO . . . 


U mraku je bilo ... A negdje iz vana 
Zimska noć slazila s briega, 

Pred prozorom tvojim mirovala grana 
Ko priča — sva puna sniega. 

Na rame mi tvoja klonula glava, 
Polako se sklopile oči — 

Vani nas s neba gledahu plava 
Zviezde siečanjske noći. 

Mi smo se stisli jedno uz drugo, 

Sve sretni — s rukom u ruci, 

Krai nas su šumili slasno i dugo 
Kao iz prošlosti zvuci. 

Ure su udarci kucali sjetni, 

Vani se bielilo granje — 

A mi smo u ljubavi umrli sretni 
Sve puni i priče i sanje . . . 


ČASOVI LJUBAVI 

U mraku — u žaru ti usne, 
Što iice mi blaženo pali, 
Nesviesni, slatki užitak 
Svojim nas valom zali. 

1 svilni ko zavjes da lebdi 
Med svietom i medju nama 
Život nam priča je čarna, 
Život nam slast je sama. 

i ništa ne dopire amo, 

U kut taj zaboravi; 

Tu ljubav tajno i tiho 
Svečanost svoju slavi. 

Niemim nas oboje valom 
Slatki užitak zali 
U mraku — u žaru ti usne, 
Što lice mi blaženo pali . . . 


0 NOĆI — SLATKA I DUGA! . . . 


Pod rukama tvojim zamro je Chopin . . . 
Ostasmo sami u mraku, 

Kraj nas još samo posljedni akord 
Titro je svilnom u zraku. 

A onda su došli cjelovi slatki 
1 ljubav strasna i vruća, 

Duša je šaptala milo — bez rieči 
Sanljivu pjesmu čeznuća. 

Čas — kad u mraku ko meki se baršun 
Lice uz lice ćuti, 

Kad vječnost je osjećaj zamrlog srca 
U besviesne sreće sluti ! 

I tvoja kad draga prelazi ruka 
Ko melem vrh moje kose, 

Kad osjećam, vali užitka i slasti 
Da nekuda dušu mi nose . . . 

II krajeve vječne i daleke sanje, 

Gdje zamire sreća i tuga — — 

O ružična usno, strasna i vruća, 

0 noći — slatka i duga! 


PJESNIK U PROLJEĆE 


Ko pirna pjesma zuji zrakom vjetar, 

A s grana sok se toči : lišće pupa. 

Izlieta mladi leptir — s prvim cvietom 
Uskrsnut i on hoće skupa! 

Lelija zelen vlat se poljem svježim, 

U mrku šumu gleda modro nebo, 

Ukočen dršće bor — za toplim suncem 
Sumornu zimu svu je zebo. 

Livadom, lugom djevičanska proljet 
Raskriva srećna svoja stidna njedra 
l kliče: Zbogom magle, mračku zimnji, 

Sva zemlja bit će opet vedra . . . 

A poljskim putem kroči pjesnik sneni, 

Polako ko da pjesmu tuge pjeva, 

U ruci glog mu biel u prvom cvatu, 

A uza ni mlada stupa dieva. 

I on ju vodi tamo, gdjeno mirno 
Žubori potok šumskoj u tišini, 

O mladu grud joj kopča prvi pupolj, 

Nek proljet joj se čitav život čini! 

Nek podje s vjetrom, što ko pirna pjesma 
Daleko bistrim zrakom krilat zuji, 

Nek putem sja joj sunce — nek ju slieću 
Leptiri samo i slavuji! 

— On ostat sam će — tu, gdje narav vedra 
Sva pjeva kao glazba sreće da je, 

Tu tiho njegov budi se ideal 
I svedjer živ u dusi traje . . . 

Pa dok čistinom djevičanska proljet 
Raskriva srećna svoja stidna njedra, 

I kliče: Zbogom magle, mračku zimnji, 

Sva zemlja bit će opet vedra 

Tu leć će pod hrast on i slušat priču, 

Što struji s vjetrom šumskoj u tišini, 

1 priča, kako sanje vječno živu 
I kako proljet ovaj život čini . . . 

KO ZVIEZDE . . . 


Gle, noć je vani tiha, mirna 
Ko naše što su mirne duše, 

A kraj nas sjetni sniju bori 
I topli noćni vjetar puše. 

U noć je moja prošla duša 
1 svemirom se sjajnim vije — 

O podji sa mnom... Dvije duše 
N-ek budu gore zviezde dvije... 

Odozgor sretni ćemo sjati — 

A nježna zora kad zasvieti, 

K6 zviezde ćemo tiho bljednut, 
Ko zviezde ljubeć se umrieti.... 


SMIEŠIŠ SE . . . 


Smiešiš se . . . Liepa ko istočna priča, 
Pružaš mi ruku jaka i mlada, 

Dršću ti usne od mladosti vrele 
Kao od sunca cvjetna livada. 

0 dodji — kraj nas prolistava šuma. 
Proljetni vjetri granama šume, 

A ptice kljuju po drveću svelom 
Pjevaiuć bude polja i drume. 

1 sve se diže . . . Hrastovi stari 
Stresaju pospani snieg sa grana, 

S crnice zemlje odlieta ševa — 

Slatka je njezina pjesma rana! 

0 dodji mi, dodji — gle, sve se budi, 
A svietu treba mladosti i sunca, 

S usnom na usni neka nas nadje 
Proljet, što dolazi s onog vrhunca . . . 

Doći će zelena, svježa i ljupka, 

Sva puna pjesme, sunca i nada — 

O dodji mi, dodji — prolazi život, 

A mladost je slatka ko jabuka mlada! 


MI SMO DVOJE DIZALI SE . . 


Mi smo dvoje dizali se k6 talasi silnih voda. 

K6 dva lista, kad ih žarki vjetar nosi . . . 

Ja te nošah kao leptir, 

Štono nosi pelud s cvieta — — 

I taknusmo mlade bore. 

Pod kojima nekoć sretan 
Šapto sam ti ljubav svoju . . . 

Kao tužna uspomena ginuo je sviet pod nama, 

A ko sunce svietlio je pogled plamnog oka tvoga. 
Žarki, strasni u dušama 
Mi smo dvoje dizali se . . . 

Nad vrsima silnih gora 

Letjeli smo ko orlovi, kad rodjeno gniezdo traže . . . 
Osieć6 sam, uz mene si: strast usana vrućih tvojih, 
Plamen tvoga toplog srca, čežnju silne duše tvoje: 

I u vatri i u strasti dizali smo se oboje. 

i tražismo 

Ko dvije usne, bliede s žedje, 

Naše duše žedjale su zaboravi i pokoja ... — 

— Dalje, dalje! — klicao sam, a ko pjesma divljeg vjetra 
Zvonio je po eteru klik života moga — 

I nošah te kao vampir 
Štono nosi žrtvu svoju. 

A eterom duhali su silni vjetri vaselene, 

Raznošahu tvoju kosu, mirisnu ko modro cvieće. 

Dalje, dalje! — grmio sam. 

I kroz maglu i oblake 
Proletjesmo k6 Titani. 

8<3 


Oko sebe pipah rukom i otvorih oči svoje, 

A s beskrajnog kao mora svitalo ie svietlo blieđo 
Beskonačnog nekog mira i vječite zaboravi . . . 
i stisnuh te k sebi jače, 

Usnama sam tvojim zadnju strast života svoga dao — 

Tad klonusmo . . . Ko dvije suze, što se diele, 

Kad iz mutnog oka panu, 

I mi smo se rastajali. 

lzgibajuć jedno drugom — bez sjetila i bez misli 

Rasplinusmo ko prameni 

Mliečne magle u beskrajnost — — 


37 



SNI MLADOSTI 




DVIJE ZV1EZDE 

Ja imam nebo plavetno, 

Dv je zviezde na njem gore, 

1 dušu imam — u njoj se 
Dva svieta ljuto bore. 

0, često grublji pobiedi, 

Jer ima silu jaču, 

A zviezde tad zatrepeću 
Ko da od tuge plaču. 

Al’ kad u srcu ljubav se 
Raspojasa k6 more, 

Nasmije moje nebo se 
1 zviezde gore, gore . . . 

Tad život žustro izbriše 
Sve, što je gorko bilo, 

A slatkom javom postane. 

Što duši tek se snilo 

Ko oči da su keruba — 

Svud zviezde dv’je me prate 
I štogod mi sviet zablati. 

To one mi pozlate. 

A duša žedno upija 
Svu njihnu svjetlost krasnu — 
1 kad moj život utrne 
1 one će da gasnu — — 

Kad pjesnik jednoć izmučen 
Na zadnji log svoj klone, 

1 mladost, ljubav u more 
Nepovrata utone: 


O. pustite mu komad tek 
Od toga plavog neba, 

Dv’je zviezde ove na njemu 
I više mu ne treba .... 


TARANTELLA 


Plesi! Nek strasni tvoj zapjeva stas, 
Iz srca žudnje proplače glas 
I ko u priči će poniet te val 
Burno i ludo — na daleki žal. 

Tamo, gdje zamire samotan sviet, 
Na hridi cvate crveni cviet, 

Tamo će smirit se talas lud 
l stišat tvoja nemirna grud. 

A noću — na onaj čudesni kraj 
Zasjat će stranih zviezda sjaj, 

I ti ćeš tiho i bolno mriet 
Mirišuć crveni ljubavi cviet . . . 


USNE PJESNIKOVE 

Na tvojoj bieloj grudi od slasti izmučene 
Zadriemale su usne pjesnikove, 

K6 priča zavjes meki vrh glava nam treperi, 

A svila mu se miješa u naše slatke snove.. 

1 k6 da šapće ono, što pjesnik reko nije, 

Pa miluje ti lice ko vjetrić cviet što draga, 

A ti se slatko smiešiš ko što se smije nebo, 
Kad na njemu nema oblačku ni traga. 

Na bieloj tvojoj grudi pjesnik dalje sanja . . . 
0, kad će jednoć mladost i proljeće proći, 
Kad nabori put stegnu i povehne snaga, 

Ah — u što onda život i što još ima doći ? 

Izljubi zato glavu još punu bujne kose 
I oči, što te glede od sreće zamućene, 
Posluhni kucaj srca, što svedjer burno bije 
1 žrtvuj se mladosti, za užitkom što vene . . . 

U sutonu, o, jednoć — kad ostavi nas život, 
Ko cvieće ćemo svoje sačuvati snove. 

Tad ti ćeš srećna ćutjet na povenulim grudma 
Još kako gore usne pjesnikove 

ISPOVIEST 


Nad mojom su zipkom bliede vile stale, 
Leden me je Usud gledb, 

Na guslama mojim zato dršću strune. 

Zato mi je lice bliedo. 

Iz rodnoga otkad kob ine maknu kraja, 
Prva slut se razbi duše, 

Ja sam vikno gledat, da se u životu 
Laži dižu i sni ruše. 

Tek — zar smio ikad od mene tko tražit, 
Da sviram, što gude drugi? 

Ja sam dao svoje — ako sam i plako, 
Plakah suze ko u dugi. 

Digoše se ipak oni, što su vikli 
Služit strasti ko čistoći, 

Htjeli su da zgaze polet moje duše, 

Da zasliepe moje oči. 

Čemu? Ja tek živim da ljubim i čeznem. 
San je samo dah mi svaki, 

Noseć pjesmu svoju rodih se i proć ću 
Ko proljetni lahor laki . . . 

Pred trpezom vječne, božanske Ljepote 
Ja pobožno tamjan kadim,' 

I pjesme su moje plač molitve moje, 

Što ju iz dna duše vadim. 


Digoše se ipak oni, štono sviesno 
K ciljevima kroče svojim. 

Ja se samac kradem svietom i što imam, 
U sanjama sniva mojim 

Pa u srce tiho sakrih boga svoga, 

Polet i čeznuća svoja, 

Nesviesno i sliepo u buduće dane 
Snažna režu krila moja. 

Oni nek se krše! — Na zipku mi nekoć 
Istini je cjelov pao, 

Na zapovied nikad nisam pjesme pjevo — 
Zato im je mene žao .... 

ŽENI 


Eto — zadnji krik je zamro, 
Klonula su krila burna, 

Na pučini udaljenoj 
Moja prošlost plače tmurna. 
A ja plivam k svietlom žalu, 
Otkud sjaju oči tvoje - 
Sve je, dušo, umrlo mi, 
Samo srce ostalo je ! 

Kad klonuše slabe ruke, 

Nad pučinom mrak se svio, 
Mriet mi nije nešto dalo: 
Kucaj to je srca bio. 

1 u borbi kad života 
Pala snaga mojih snova, 

Srce moje iznielo me 
Iz oluje i valova. 

Sad me ono nosi k tebi, 
Otkle oči sjaju dvije, 

Otkuda se siplje vatra 
Sve do p61a ledenijeh. 

Gdje se povrh razvalina 
Čara slatko purpur — nebo 
Dodji, davni, mili trače, 

Za tobom sam drhto, zebo. 

Gledj, utihnu silno more, 
Leži mrtvo, bez valova — 
Na smirenu dušu krila 
Spustila se serafova. 


Sve je prošlo : borba i jad. 
Umrie čežnja duga, pusta, 

Sad u sanju sadašnjosti 
Dah se s tvojih mieša usta . . 

Života mi kasni čaru, 

Ka zapadu što se rodi. 

Bihcli proljet u jeseni, 

Dušu moju k zvieždju vodi. 

I podaj mi usne tople 
Neka srca led ogriju, 

Po života kasnoj stazi 
Daj, prospi mi poeziju. 

Ja ću slušat, gdje se budi 
Novi život iz dubina 
I gledat ću, kako svietli 
Opet sunce sa visina — 

U daljini dok će trunut 
Davne borbe krila burna • 

I sumornoj na pučini 
Plakat moja prošlost tmurna - 

A onda će gorit vatra, 

Ljubit će se slatke grudi, 
Zamirat će dvije duše 
Sred grljenja strasnih, ludih. 

I ljubav će trajat tako 
Posred sreće i tegoba, 

Dok ne pukne jedno srce — 
Zar ne, tad nek puknu oba . 


O, NEMOJ SKIDAT VELO S KIPA . . . 


0 nemoj skidat velo s kipa — 
U slatkom caru zaboravi 

Nek splinu usne od užitka 

1 vječnost bude — čas ljubavi. 

Kad rastave se usne vruće, 

Na prsi moje spusti glavu, 

I ne gledajuć jedno drugo 
Utonimo u zaboravu. 

Na zapad sunce nujno slazi, 
Oktobar žuto lišće sipa, 

Pred prolaznošću srce dršće — 
O nemoj skidat velo s kipa . . . 

ŠUTI ŠUMA . . . 


Šuti šuma i driema, 

Spavaju visoke jele, 
Vazduhom iietaju ptice 
Nemirno — ko da se sele. 

Nigdje nema života. 

I nebo i zemlja spava, 
Usnuše bori i paprat 
I hrast i cviet i trava. 

Tek noć se šulja i šulja, 
Noć teška i umiruća, 

K6 da joj umrla zviezda 
Sanje i strasnog čeznuća . . 


KROZ SUTON ŠAPAT ČUJEM . . . 


Kroz suton šapat čujem i drhtaj tvoje grudi 
Ko da je tihi romon i slasti i čeznuća. 

Ne govorimo ništa. To niem se život budi. 

Kad gore oči i krv teče vruća. 

A suton pada, pada — nosi svoje priče 
1 svoju slatku pjesmu i poeziju mraka — 

U meni čudna neka slut i želja niče 
1 nose dušu moju do zviezda i oblaka. 

Ah — to je ona čežnja, što ljubav tek je rodi 
1 plamen njenog vala, što grije i što peče, 

1 onaj tihi glas, u neznan kraj što vodi 
1 ono, što se ćuti, a nikad se ne reče . . . 

Kroz suton ja te ćutim — a mrak sve slazi, slazi, 
U svoje nujno velo okoliš svija cieli, 

I sumračnom tišinom ko da se duša mazi, 

Dok odaji u kutu Venerin kip se bieli. 

Na stalku stoji kamen — a kao život da je! 

U slatki sumrak gleda besviesno i niemo, 

A ipak one ruke ko zagrljaj da taje 
I pogled čarnog oka ko da je tek zadriemo ! 

A ja te stiščem k sebi i ljubim kosu tvoju 
U mraku tražim vatru lica ti i usta, 

1 izgaram kraj tebe — kroz dušu vruću moju 
Sva govori ti ljubav bezmjerna i pusta! 

Kraj nas ne smeta ništa mira sutonskoga, 
Tek kip se katkad gane k6 da će nešto reći 
To božica se smieši kroz kam života svoga 
Od sreće, što kraj sebe ljubav ćuti teći . . . 

PREDVEČERJE 

O, mlada moja! Ko cviet, kad časke sklopi, 
Ti smirila si na mojim se grudim. 

Od užitka ti sva se duša topi. 

Pa — zašto da te budim? 

Tek gle — polako divna večer pada, 

Mirišu smreke i visoki bori, 

A tvoje pootvaraju se oči 
K6 kakvi carski dvori. 

1 slušamo — u miru snene noći 
Gitara negdje tiho, tiho zvoni — 

To paž tvoj pjeva pod balkonom tvojim. 

Za tobom suze roni. 

U mjesec gleda, ima crne vlasi, 

A vjedje su mu suzam poškrapane. 

On pjeva tiho i kao da plače 
Djevojačke tvoje dane . . . 


DUŽ RIEKE . . . 


Duž rieke vrbe zaspale su, 

Nad polja mir je pao duga, 

1 šaš već driemlje — samo živi 
i bdije tajna, tiha tuga. 

Na naša lica rosa pada. 

Nad nama mjesec nebom plovi, 

I kao san ga oblak jedan 
U svoju mutnu maglu ovi. 

Od žudnje dršću naše usne 
Ko sitne zviezde u visini, 

Kraj nas k6 glas iz drugog svieta 
Val jedan plače u tišini . . . 


MOJ SVIET 


U duši sam svojoj čarni sviet stiiko 
I žilama s njega krv pjesme se toči, 
još nitko ga nije nit zgledo nit tako, 
Svedj srcu se na dnu mi ponosan koči. 
1 rad toga drhat mi potresa tielo 
1 pogled ognjem vječito gori, 

Sve otkad mi vila cjelunula čelo 
I bog me odabra i pjesnikom stvori. 

O, čarni moj sviete duboko u duši, 

Ti poviest i priča moje si boli, 

U tebi se svaka suza mi suši 
1 cieli mi rana, kad najviše boli. 

A vani je pusto med sebičnim ljuđma 
l nebom se gone oblaci pusti — 

0, ostani samo tu dolje u grudma 
1 podžiži srce i pali mi usti! 

Znaš, srce da kuca i divlje i burno 
Ko da mi hoće grudi da sruši, 

A vani je sve i tužno i tmurno 
I suza se nikad, nikad ne suši. 

Zato u sanji, o! smrt nek me nadje 
l pjesma nek rieči prekine zadnje, 

Kad ona mi zviezda čarobna zadje, 
Štono sam plako i trpio rad nje. 

Ući ću u se ko sve i ništa, 

Zagrlit sviet svoj i čarne mu sanje, 


Slušat, gdje seraf mi šapće s nebišta, 
Kako mi bit je san tek i varanje. 

I driemljuć u varci slatkoj ko nebo 
Čekat ću zadnje uzdahe duše, 

Ne ću te pustit i već ozebo, 

0, sanjo mladosti, da mi te sruše. 

U duši sam svojoj čarni sviet stako 
I žilama s njega krv pjesme se toči, 

Još nitko ga nije nit zgledč nit tako, 
Svedj srcu se na dnu mi ponosan koči. 
1 rad toga drhat mi potresa tielo 
I pogled ognjem vječito gori, 

Sve otkad mi vila cjelunula čelo 
1 bog me odabra i pjesnikom stvori. 

A kada oćutim, da k meni se šulja 
Ko ruka zbilje — sjen hladni i zdeni, 

1 takne mi dušu i burno zaljulja 
I sanke i čežnje — sav život u meni — 
Nek stisne o srce i zatvori usti 
I krik mi pjesme bar na čas priduši, 

A1 kajdu nek Čistu sanje mi pusti 
1 sviet moj čarni neka ne sruši ! . . . 

ZNATE L’, ŠTO JE RUŽI . . . 

Znate 1', što je ruži, kad joj časke panu, 

1 čovječjoj duši, kad joj sne razore; 

Kako ljubav plače sreću pokopanu 
1 mladjani soko svoje sive gore? — 

Znate 1\ što je srcu, kad srce izgubi, 

1 kad se rastavi ono, što se ljubi ? . . . 

Ah i ja sam plak6 ... U života maju 
Sam sam osto tužan na ovomu svietu, 

A svi mi otišli k onom boljem kraju, 

Kud čeznula duša u prvom poletu — 

Sad tek stojim ondje, gdje se čempres njiše 
1 spominjem one, kojih nema više . . . 

Oko mene groblje, mrtvo cvieće miri, 

Svuda samo gledam pustoš i strahotu, 

A nada mnom vjetrić, sunce i leptiri 
1 zovu me k pjesmi i novom životu. 

A ne znadu tugu, kad se sreća gubi, 

1 kad se rastavi ono, što se ljubi . . . 

Ja sam kao ptica, što na suhoj grani 
Ostavljena bolna od svojijeh druga, 
Rastužena plače s krila podrezanih, 

A pogled joj leti do toploga juga. 

I s bolju se sjeća svojih prošlih dneva, 

Pa da joj olakša, uzdiše i pjeva . . . 

IZ DAVNOG DOBA KATKAD GLAS. 


Iz davnog doba katkad glas 
U dušu mi se šulja, 
ja vidim opet mašte grad 
Pun bisera, dragulja; 

A miso moja oblieće 
Vrhunce kula zlatih, 

I sunce svedj pokucava 
Na snova mojih vratili . . . 

ja tiho tad prisluškujem : 

To glasaju se strune, 

I niču davni zvukovi, 

I sve se u mrak trune — 

I čini mi se: draška me 
Sve ono doba sretno, 

Oćutim krila: žive mi, 

I ja bih letno, letno! 

0 tužni dani istine 
Mog turobnog života, 

1 kad je kiša sipila 
I lomila se slota — 

Ej, u što moje mašte grad, 
Što srušen pao tako? 

1 što me niste shvatili 
Vi — što sam za vas plako? 


Ta na što mi se mienjo dan 
1 gubio u noći, 

Iz moje rane kad još svedj 
Ko nekoć krv se toči - 
I zašto snaga ode mi. 

Života mudrost prava, 

Kad eto mjesto rabote 
Od sna mi gori glava? 


Ah, nisam za vas stvoren ja. 

Vi sivi gradski krovi, 

Pod kojim strepnja za hljebom 

0 svojoj borbi slovi; 

1 gdje se biedom slomljena 
Sve znojna čela ljube, 

1 gdje se pjesme životne 
U grdnim strastim gube 


Na mojim usnam gori svedj . . . 
Ja ljubio bih vječno, 

U mraku tapko za ciljem, 

II žalosno ii srećno ! 

I još bih zido zlatan grad. 

Pun bisera, dragulja, 

I plako, gdje mi opet se 
San davni dušom ljulja . . . 

Pa kad se čelo zamrači 
1 izbulje se oči. 

Vi ne pitajte, što mi je — 

To stara krv se toči . . . 

Tek katkad — ko da draška me 
Sve davno doba sretno, 

O ćutim krila: žive mi, 

1 tad bih letno, letno — — 

NA RUŠEVINAMA 


Kad nekoć diete na te dodjoh klise, 

Od čudnih priča gorjela mi glava 
I preskakivah ove krhke vise. 

Sad — ko da groblje tu poda mnom spava, 
Križevlje pusto ove da su kule, 

Pod kojim leži pokopana slava. 

Pred nama tek su ruševine trule, 

A tamo gore na onoj vedrini 
Već zadnje zrake sunca iščeznule. 

Ja sjedim s tobom na ovoj visini, 

Pokraj nas tužna večer i kraj leži : 

Ko more mi se pusto sve to čini . . . 

A duša kao da za nečim teži, 

Za tajnim nečim, što nebesa kriju, 

Pred dohvatom nam uma štono bježi — 

Ja ćutim neku silnu poeziju. 

Što želi izić iz mlade mi grudi, 

Da pita: čemu tu se suze liju 

1 u što sitni naprežu se ljudi 
U žiću tome da dostignu sreću, 

Kad pepel bit će, što se već ne budi? . . . 

O gledaj tamo, gdje se zviezde kreću, 

U mirni prostor vječne vasione, 

Što nikad umom dosegnut ga ne ću — 


1 ovaj mrak i polje, ravni one, 

Tu dragu sjetu i noć ovu niemu. 

Što kao groblje kraj nas tiho tone — 

Pa pitaj : gdje je iskon i kraj svemu 
I zašto mora sve to da umine, 

Da prodje miso i osjećaj, čemu? . . . 

Ah, ja bih htio taj čas da se vine 
Turobni duh nam u prazninu neku: 

U one tamo iščeznut visine — 

A1 blažen ćutim tvoju ruku meku, 

Gdje spuštaš ju na moje vruće čelo 
I vidim s oka gdje ti suze teku . . . 

Tvoj dotik samo moje biće cielo 
Ko vjetrić hladi, snagu mi povraća, 
Životom puni moje slabo tielo.; 

1 pogled mi se opet k tebi svraća 
K6 k traku zviezde jedva ugasnule — 
U srce ljubav i mir mi se vraća. 

Pred nama tek su ruševine trule, 

A tamo gore na onoj vedrini 
Već davno zrake sunca iščeznule. 

Ko šišmiš luta miso mi po tmini, 
Nemirna, nečeg nepoznatog žedna, 
Besviestan mi se čitav život čini ... — 

0 dušo, jednoć, kad nas samrt leđna 
Životu uzme, metne u grob tavni, 

Kad smire nam se ova srca biedna: 

Na ovom mjestu možda bit će ravni 

1 polja krasna i livade cvjetne, 
Iščeznut te će kule, klisi slavni ; 

I ovdje možda pokraj mome sretne 
Sirotan čoban sjedit će u travi 
Prebiruć zvuke svoje frule sjetne, 

0 svojoj blažen šapćuć joj ljubavi ; 

A vedro nebo nad njima će sjati 

K6 sad nad nama što se eno plavi . . 

Tko onda, dušo, pitat će i znati 
Za davnu prošlost i za naše boli, 

Za našim patnjam tko će uzdisati? 

Što hasni, da te moje srce voli, 

Uz tebe barem na čas slasti kuša, 
Kad proć će suza, što ju oko proii, 

1 ova čežnja naših biednih duša . . . 


FANTOM 


Čini mi se, snivam: Stojiš pokraj mene 
Bljedolika, nježna — u prikazi sjene. 

Ja te gledam mirno ko da vez me spaja 
Odavno već s bivstvom prekogrobnog kraja . 

Zar si došla dignut veo zaboravi, 

Na koji mi duša davno pečat stavi, 

I u prošlost hoćeš da mi miso krene, 

Da me tvog života i tebe spomene? 

Čemu opet? . . . Dugo vrieme se izvilo. 
Štono mi te srce pregorilo bilo, 

O, pa zašto stare uspomene zvati. 

Da mi opet duša započne plakati? 

Hoćeš, da te sjetim čežnja razrušenih, 
Ljubavi i strasnih užitaka njenih, 

Zlatnih sanja, štono srce ti ih snilo? — 

Je li, ti sad misliš: čemu sve to bilo? . . . 

Život san je kratak, što ga čovjek sniva, 

A duša je vječna: trpi i uživa, 

Tu se ljudstvo bori cielo svoje doba, 

A reci mi, što je s onu stranu groba? 

Sjećaš li se, kad su naša srca mlada 
Bila puna čežnje, zanosa i nada, 

Kad mišljasmo ništa rastavit nas ne će 
I otet nam naše djevičanske sreće — — 


Al' sreća je zviezda: sjaji i ugasne, 

I mi izgubismo svoje dane jasne, 

A ljubav je prva pjesma ljudske duše 
I kad nje nestane i žica se ruše . . . 

Što si došla dignut veo zaboravi, 

Na koji mi duša davno pečat stavi? — 
Ostavi me! Oko moje suzu ćuti, 

Jer nam tako brzo razišli se puti . . . 


/ 

U ŠUMI 


Gubi se mrak, a snenih sa brda 
Dolazi vjetrić ko uzdah laki, 

Što se iz grudi prirode kida 
Za čamom noći. 

Na nebu bielom oblačić mliečni 
Tone u dalji, ginući s vida . . . 

Ja ležim u travi i gledam vrške 
Briesta i bora, bukvine grane, 

Kakono dršću s vjetrova daha; 
Katkad i koji list s drva pane, 

Veselo zračni nose ga vali, 

Trepti u visu i mriet ne žali . . . 
Visoke jele, pinusi, bori 
Šume nada mnom. Meni se čini 
Otajnog posred njihovog šuma 
Ko da se tiho, besviesno bude 

Spomeni sjetni života moga 

1 sviće sunce . . . Rumenim svietlom 
Zalieva šumu i šumske pute, 
Pozdravlja list ga, travka i cvijet: 
Veseli svi ga znadu i slute. 

Široka paprat mirno se budi 
I moje slašću dižu se grudi ; 

Bježo sam mrak i zagušnu maglu, 
Klic6 sam: Svietla dajte mi duši! — 
Otev se tmini i teškoj tmuši 
Tu sam ga našo, tu na slobodi, 

1 sad sam sretan, srcu mi godi 


Na panj kraj mene sjela je ševa 
Veselo kličuć osvitu dana. 

— Malena ptico, otkud ti snaga 
U meni topla čuvstva da budiš? 

Ti se ogledaš u vise one, 

Štono se dižu nad ovom šumom : 
Prostore željkuješ ti vasione ! 

Tvoja je pjesma kao i moja: 

Nemirna, vječna čežnja slobode. 

Iz doma noćnog sad si izašla. 

Ostaj sad sa mnom, pa ćeš mi pričat 
0 onom kraju, o višima onim, 

U sebi zviezde, sunce što kriju. 

Vjetre i mira idilu nose! ... — 

„Znadem te: lahor tamo u zraku 
Šapto mi tvoje stihove nujne, 

Ondje sam tvoju poletnu dušu 
Zore u osvit sretala rujne. 

Zviezde o tebi pričat mi znale 

Ajd i sad sa mnom, pa ćemo poći 
Tamo kud svraćaš plamene oči, 

Bez daha snažno tek ćemo lietat 
Putovim širnim, svemirom silnim: 
Vidjet ćeš, ljubit, pjevat i mrieti . . .“ 

Ti si se digla, malena ptico, 

Veselo kličeš spram onog sunca, 

Što kd iz gorskog ide vrhunca. 

Život nam tren je vremena vječnog, 
Oboje mi smo biedni, smrtnici, 

Tek mene zemske veze još vežu. 


Ti si se digla spram onog sunca, 

Ne slušaš moje molbe i rieči. 

Tko da te u tvom letu zaprieči? 

Oh, da sam s tobom, da mi je poći 
Mrtvila iz tog, iz ove noći, 

Slobodu kušat da mogu ko ti, 
Pjesmom bih sjajno krunio sunce, 
Pjesmom bih svietle vjenčao zviezde, 
Onom, što same viekove trese, 
Ropstvu što raskida veze . . . 

Tako tek gledam za tobom biedan, 
Kako se kriliš svježa i mala 
Tamo, kud moje čeznuće lieta. 

Život je tvoj i sloboda sveta: 

Sačma iz puške ii' striela iz luka 
Može da tebe odanle skine, 

Al' ćeš i onda ponosno umriet, 
Plavetne svoje ljubeć visine. 

A ja zar, noseć pjesmu ko i ti, 

Mogo bih tebi nalik kad biti? 

1 što je pjesma stegnuta leta? . . . 

Gledam za tobom, malena ptico. 
Kako mi tiho izmičeš s vida, 

Život se javlja okolo mene, 

Sunčeva zraka lice mi draga. 

Paprat kraj mene gibat se uze, 

Al’ mojoj duši klonula snaga: 

Sličim ti crvu, što tu, gle, puze . . . 


VALCER 


Sala zvoni muzikom 
1 svietla trepere, 
Strasno leti plesni val 
Bez kraja i mjere . . . 

Dodji! Ja ću povest te 
Kao ljiljan bieli. 

Ovdje proljet mladosti 
Pupolj — cvieće dieli. 

Tu se sniva prvi san 
Ljubavi i sreće, 

Tu osviće sunca trak, 
Što omrknut ne će. 

Dodji! Muški pogledi 
Past će ti po kosi — 
Mi ćemo u plesni val. 
Samo nek nas nosi ! 

Gdjeno dršću usnice 
Od užitka vrelih, 

Gdje umiru uzdasi 
Sjetni, neveseli! 

Ja ću šaptat dašak ti 
Svoje pjesme žarke, 

U široki ćemo val 
Plovit bez katarke 


Tiha, nježna muzika 
I život je cieli — 

Dođji! Ja ću povest te 
Kao ljiljan bieli . . . 

Mislit ćemo: sami smo 
Samo da plovimo ! 

Uz te ću zaboravit, 

Da sam prošlost imo . . 


JANUAR 


I 

S bregova je naših rodnih utihnuo vjetar leđni, 

A zelena naša polja snieg pokrio nedogledni. 

Daj mi ruku, poći ćemo ispod drvlja osušena, 
Spominjat se maja toplog i proljetnih čar-vremena ! 
Gle, pod ovim bielim sniegom mnogi krasni cviet je 

svenb, 

Što sam ti ga u pjesmama svojim često put spomeno, 
A u grmu opustjelom, što sad tamo tužno stoji, 
Pjevala je nekoć ptica sreću mladih dana svojih . . . 
Daj mi ruku, poći ćemo ispod drvlja osušena, 

Na kojemu još preosta iz jesenskih list vremena, 

Pa na grani povenutoj turobno se tako njiše, 

K6 da sanja o proljeću, kojeg davno nema više . . . 

Ii 

Poći ćemo k onoj rieci, koja mirnim tokom teče. 
Vodena se nad nju ptica tužno krili i uzlieće, 

A u rieci visoka je trava davno već svenuta 
I iz vode ukočeno strši u vis zamrznuta . . . 

Života ni ovdje nema, turobno je nebo bielo, 
Olovnatim svojim sjajem mirno se je nad nas svelo, 
A tišina bez gibanja, bez pjesama i bez sunca, 

Samo tužno snieg se bieli tamo s onoga vrhunca 

Poći ćemo, dušo, tamo i u mirne gledat vale, 

Što se teškim tokom gube širom rieke uzdrhtale. 
Pričat ću ti, kako tako i sni, što nam život zlate, 
Odilaze ko ti vali, da se više ne povrate . . . 

III 


Oko nas je zimska večer puna teške magle pala, 

A na nebu turobnomu nema zviezde, da bi sjala 

Ja ti ljubim ovu maglu, što se tako siva stere 
Vaselenom nedohitnom bez iskona i bez mjere . . . 

I zamišljen puštam glavu, da na tvoje grudi pada, 
Spominjem se svojih sanka, razrušenih svojih nada. 
Ah, i moja prošlost tužna tek je maglen veo bio, 
Što me svojom kratkom srećom samo jednoć zagrlio, 
A onda je duhno vjetar i pokido mlado cyieće 
I streso je pelud cvjetni sa drveta moje sreće, 

A na moj je život pao veo sjete nedosežni 
I grli ga k6 ta magla, štono grli kraj taj snježni . . . 

IV 

I ja znadoh u životu sreću, dušo, kad se ljubi, 

Ali sam i suzu znao s boli, kad se ona gubi 

Mi smo ti se sada našli kao dvije zviezde sjetne, 
Štono dugo nije mogla jedna drugu da susretne, 
Već lietahu vaselenom bez svrhe i izgubljene 
Tražeći se besvijesno kao dvije uspomene . . . 

Sad ti tako mila skidaš tužan veo s čela moga, 

A ja tonem u pogledu tvoga oka sanjarskoga. 

1 pričaš mi, kako i nam proljeće će jednoć doći, 
Kad okopni ovaj snijeg, da će zimske magle proći, 
Toplo sunce da će sinut na bregove naše rodne, 

Da će zgrijat list i cvijet, a i naše duše srodne . . . 

U SAMOĆI I LJUBAVI . . . 

U samoći i ljubavi mi smo stali zamišljeni, 

Dok oko nas tiho dršće bliedo jutro i mir sneni. 
Otimlje se tmina svietlu, mračne sjene zrakom lete 
A prozirni oblačići već se rujem sunca sviete . . . 
Zagrljene nas ostavlja noć i njena crna tmuša, 
Slatke čežnje i užitci i zaborav naših duša. 

A ti tako krasna puštaš svoju glavu bliže k meni, 
Gledaš ovo milo jutro, bliedo nebo i mir sneni 
1 iz dalji drage ždrale, kako tiho zrakom plove, 
Noseći nam s juga proljet i ljubavne slasti nove . 


LUČ JE ŽIVOT . . . 

Luč je život: kratko vrieme svieti. 
Prodju sanje i čeznuća duše, 

A grobne nas obaviju tmuše — 
Jednoć nam je svima tu umrieti . . . 

Vječnosti se ne može oprieti: 

I stoljetne ruine se sruše — 

Uminut će sanje naše duše, 

U Nirvanu duh će da odleti 

A što ovdje ostat će za nama? — 
Samo patnje, nevolje i boli. 

Mnoštvo suza, beznadnih pjesama. 
Što ih ljudstvo u čemeru proli. 

Mirno mriet će — tko je snašo jade 
I ljubio — pa bilo bez nade . . . 


PRED JUTRO 


Pred jutro ... A gaj sivi spava 
Nit list se giblje niti grana, 
Suhaljak samo strši uvis 

I čeka bliedo svietlo dana. 

Odozgor nebo mračno visi, 

Tek zviezda sjaji mu s visota, 

A šuma šuti kao groblje 
Bez uzdaha i bez života. 

Najednoć kao tajna jeka 
Od nekud bolni krik se javi — 
To zakašnjeli glas je noći 

II ptić je umro od ljubavi . . . 


BEZ NASLOVA 

I 

Gledaj sunce: svietli na nas i na naše mlade dane, 

A veselom svojom pjesmom pozdravlja nas ptica 

s grane. 

Ona mene, dušo, pozna minuloga još od maja, 
Sanjalačke dok sam duše posred šumskog luto gaja 
1 prirode care gledo i drveća krošnje bujne, 

Svedj tražeći svoju sreću i stihove pojuć nujne 

Gledaj sunce — za njim sam ti čezno cielu mladost 

svoju 

lštuć srce, što bi moglo razumjeti dušu moju, 

Njenu patnju, strasnu ljubav i turobne boli njene, 

Što ih trpjeh u svijetu radi sreće nenadjene — — 
Ajde sa mnom, u tebi je cilj života moga cio, 
Proljetni nam dan se smieši, svietao je sav i mio! 

II 

Ići ćemo šumskim putem osamljeni, zagrljeni, 

U ljubavi svojoj čistoj cielom dušom izgubljeni. 

Ja ti volim paprat mirnu i turobnu brezu bielu, 

Kada svojim sivim lišćem šapće pjesmu neveselu. 

1 život je takva pjesma — ja sam ti ju pripoviedo, 
Znaš li, one tihe noći, uz mjesečno svietlo bliedo? 
Ići ćemo — iza nas će ostat zvuci rastrgani, 

Šaka praha i pepela: moji tužni mladi dani. 

Kroz čistinu mirne šume tamo s onog, gle, vrhunca 
Sretat će nas mila proljet, topli traci ranog sunca, 

A kraj nas će sjetnu pjesmu šaptat ona breza biela — 
I život je taka pjesma, prolazna i nevesela . . . 

III 


Strgo sara ti prvu granu tamo s onog bielog gloga, 
Dao sam ti prvu pjesmu svog maštanja proljetnoga. 
Što ćeš više? — Poći ćemo iz sparine ovog grada, 
Čitava je narav svježa k6 ljubavi naše nada. 

Sjesti ćemo u dolini, gdjeno pastir stado pase, 

A proljetni vjetar njiše poljem travu k6 talase; 
Gledat ćemo u mir šume, na vedrinu plavog neba — 
Ajde dušo, prirodnoga života nam svježeg treba! 

U gradu su ljudi čudni; i golubi s našeg krova 
Odlietaju sada iz njeg, jer ih zove proljet nova — 
Ajde, tamo ćemo poći, gdjeno pastir stado pase, 

A proljetni vjetar njiše poljem travu k6 talase . . . 

IV 

Gledaj onaj cvijet bieli : cvate ko da svenut ne će — 
I čovjek ti tako sniva sne prolazne svoje sreće . . . 
Sjećaš li se, dok sam zimus ovim stazam stup6 

s tobom 

I zamišljen zastajkivo nad ledenim mnogim grobom? 
Ležao je težak snijeg, spavale su ove doli, 

A danas ih svietlo sunca svojim žarkim sjajem poli; 
Šutile su male ptice i kružile tužno zrakom, 

Čeznule su za vedrinom i sunčanim toplim trakom... 
U ljubavi sjetnoj mi smo boravili svoje dane, 
Čekajući jednoć i nam topla proljet da osvane — 
Sjećaš li se? — A sad cvijet cvate ko da svenut 

ne će — 

I čovjek ti tako sniva prolazne sne svoje sreće . . . 

PIRNA PJESMA 


Ko ptica, s rodnog kad poleti krova. 
Vesela, mlada i s pjesmom u duši : 
Gle, i ti tako odliećeš 
Od rodnog doma svoga. 

Savili su ti mirtov svježi vienac 
Na crnu kosu vrh suznoga oka, 

U ruke ti studene dali 
Bieloga, nevinog cvieća. 

A svietlo sunce novoga života 
Ko uskrsno te pozdravlja jutro — 

Daj, u tom jutru budi zviezdom 
Snenom oku, što za tobom čezne. 

I podji ko što laste polaze, 

Od rodnog doma otkini se mlada 
Ko list od stabla — ali ne da sveneš. 
Ljubavi vjetri nek te nose dalje! 

A na tom putu ko mirisni lahor, 

Što proljetnijem dolinama duše, 

Pratit će te pirna zvona 
1 pjesma moje duše . . . 

KASNI CVJETOVI 
















DVIJE DUŠE 

Ko dvoje umornih, starih 
Jedno se uz drugo stisli, 

I sjede — tihi i sami 
U davne utonuvši misli. 

Odajom kroči vrieme, 

Teški mu prolaze čaši, 
Sumrak sve jače pada 
1 svietlo se danje gasi.. 

Na zidu vise portreti, 

Slike čudne i stare: 

To mrtva gledaju lica 
Na život i njegove čare. 

A samotnog, davnog iz kuta 
S prašnoga fortepiana 
Vedra i vesela pjesma 
Minulih javlja se dana . . . 

1 odajom zamnie šapat 
Ko jeseni vjetar kad duše — 
To jezikom govore svojim 
Dv’je umorne, stare duše . . . 


ODLAZE 


U gluhoj, bezglasnoj noći 
Umiru cvjetovi bieli, 
Vazduhom nečujno, tajno 
Jato se ptica seli. 

Zelen se skliznula s drvlja. 
Nebom se oblaci gone, 

U mutno njihovo velo 
Zviezda za zviezdom tone. 

Ko u opustjeloj šumi 
Nas dvoje ostasmo sami, 

U duši nam zamire pjesma, 
S glava padaju prami . . . 

Nad nama nečujno, tiho 
Jata se ptica sele, 

Odlaze kao mladost 
I njene sanje biele 


ZAŠTO? 


Ah, zašto grč mi steže tu izmučenu ruku, 
i htio bih da k meni još dodješ bliže, bliže. 
Kad s očiju ti svu života čitam muku, 

1 smieške njeg'vih zipka i grobova mu križe. 

K6 mamen ljubim grud ti i ne znam rieči reći 
Sve šapćući ti nešto bez smisla i bez reda, 

A znam, kad odeš, dugo u "srcu će me peći 
I onda istom prava lomit će me bieda. 

Ah, usnij za to ovdje, kraj drhtavih mi usti, 
Kraj daha moje duše, što kao oganj pali, 

1 nad snom ti ljepote o daj me snatrit pusti — 
Nek kidaju me - — skrše moji ideali. 

Polako past će noć i zviezde probit nebo, 

Uz mene sudba sjest će na uzglavlje ti čisto, 

1 nemoj pitat, što bih i želio i trebo, 

Kad umire mi plamen, što toliko mi blisto. 

Prosjedjet noć ću dugu uz nemirne ti grudi 
1 slušat gdje se negdje podsmieva kerub zao — 
Upiljit ćemo oba u sudbu pogled ludi 
1 gledat, sanja sviet u bezdan gdje nam pao. 

A kad mi odeš — sam ću i dalje bdjet u noći 
1 suhoj sudbi ljubit još sušu, bljedju ruku, 
Svedj čekajući ono, što ne će nikad doći, 

Svedj gledeć, gdje mi ruše svjetionik i luku . . . 

STARA BAŠČA 


Bludim sam po staroj bašči, 
Staroj bašči mladih dana: 

Tu je mnoga moja sanja, 

Mnoga čežnja pokopana. 

Ovdje često smijeh ču se, 

Ondje opet suza kanu, 

U noćima, punim srebra, 

Sva mi mladost tu izda nu. 

Bludim sam po staroj bašči, 

Kraj grobova mladih dana, 

A života novog proljet 
Pozdravlja me s cvjetnih grana. 

Nada mnom se plavi lazur, 

Kos žutokljun travom skače, 

U osami mrke šume 
Kukavica negdje plače. 

Tu kalina biela cvate, 

Veseli se ondje ševa, 

Pod svibanjskim sjajnim suncem 
Ciela bašča pjesmu pjeva. 

Sve je, sve je — kao nekoć . . . 
Ista zelen, isto cvieće, 

Čini mi se: Opaja me, 

Miris prve, davne sreće. 


I mladosti glase čujem 
Iz bokora jorgovana — 
Ah, život je pusta varka, 
Pusta varka i obmana . . . 


KAD UMREMO . . . 


Kad umremo, nek nam sade na grobu 
Sunovrat ii’ klinčac — zar ne? — svejedno! 
Iščeznut će čarne slasti života 
I doć će nešto nepoznato, leđno . . . 

Zgasnut će luč se — dalekom u mraku 
Ostat će mladost i sreća i cvieće, 

A smieh i suze umrlih dana 

Plakat će za nama i zvat nas — sve će. 

Ah — onda duši nek skrije se na dnu 
I nek se ne da ni razbit ni strti 

Bar jeka naše ljubavi divne : 

Da živimo i u smrti ! . . . 

KAD MI MRAZ CVJETOVE ZASPE . . . 



Kad mi mraz cvjetove zaspe, u bašči zamukne ptica. 
Ledeni vjetar zacvili kroz široke, gole grane 
1 duša zaplače pjesmu vječne, besmrtne čežnje 
U hladne, ostale dane: 

U dugoj, tužnoj aleji — na kainom, močvarnom putu 
Kupovi sveloga lišća — sanje će ležati moje, 

A po njima obiesni život demonski dalje će igrat 
Suludo kolo svoje. 

Sred kola žrtva životu — moje će srce izgarat . . . 

A prošlost će umirat hladno kao da u ludo b’jaše. 
Tek mrakom ostalih dana zvonit će trpki ko smijeh 
Cik zadnje, razbite čaše — — 

Tad šapni, o lišće svelo, mladosti priču slatku, 

Nek ugaslo oko zasja, grud se opet zatrese, 

I ljubav mi takne usne — prije no vjetar života 
Zadnje mi sanje raznese . . . 

U HLADNOJ, KIŠLJIVOJ NOĆI . . 

t * 

U hladnoj, kišljivoj noći, 

Kad kaljava cesta se pruža 
1 mutnoj na vodi pliva 
1 drač i svenuta ruža — 

Kad kiša curi i curi: 

Samotan okoliš stoji, 

A stara ura na domu 
Vremenu časove broji. 

Tad ide vrieme i ide 
I nikada ne će već doći, 

Odlazi kaljavom cestom 
U hladnoj, kišljivoj noći. 

A za njim gledaju hladno 
1 drač i svenuta ruža, 

Dok kiša curi i curi 
1 kaljava cesta se pruža . . . 

PRIEGOR 


Gle: koracam onim putem — kao nekoć, prošlih 

dana, 

Opet mi se smije zelen s proljetnijeh, svježih grana* 
Život me je promienio: dao mi je mirnu miso 
I u oči i na čelo tvrdi potez svoj upiso. 

Pa koracam i pregaram ... To je sve, što bog mi 

dao, 

Mirno gledam mnogi listak, što mi je pred noge 

pao . . . 

Da ga dignem? — Grobovi su svetilište moje duše, 
Oni samo vječno šapću i s očiju suze suše — — 

Ja ću kleknut i vjerovat: ljubav nikad ne umire — 

I sad ćutim oko mene da se davni zvuci šire; 

Vidim tvoju bielu ruku ... 1 na grud mi pada glava : 
Ja ti pjevam nujnu pjesmu priegora i zaborava . . . 

OKTOBAR 


Trune se latice s ruža. 

Dalekim, sjenatim vrtom 
Široki listovi dršću: 

Kao da uzdiše drvlje. 

A ja sam lego u travu. 

Gledam, gdje sunce se prašta 
1 čini konture meke 
Po dolu i niaglenim gorani: 

Kao u pjesmi veselja 
Zvukovi tuge. 

A sjene, umilne, duge 
1 večer i dušu mi mirom pune, 

Dok latice s ruža se trune 

Ej zbogom, brbljava lasto! 

Dolazi jesen od svuda, 

Plavo je puklo nebo. 

Vlažna je rodjena gruda. 

A znaš li, pod širokim grozdom, 

Kad se odmarala glava, 

I leptiri slazili k meni, 

I sa snom se miešala java — 

Od slasti kad ni rieč nisam ti smogo, 
A ti si mi šaptala mnogo — ah, mnogo 

Oj zbogom, proljeća sanče! 

Sad lietaju ptići nad poljem, 

Zlatna je umukla vuga, 


A travica ini di«će od mraza — 

Ej, dolazi jesenja tuga. 

Zbogom i cvjetovi mili! 

Svietom se vjetar sije, 

Omrkle mile su gore, 

A vi gete doskora umriet 
Kd da ni bilo vas nije 

Kad snieg mi gusti zaprši, 

Sumračje zimnje dodje, 

Ja ne znam, što će bit sa mnom: 

Poći ću — kud mi se podje. 

Ko vjetar: i moj je udes, 

Kad imo sam trajnijeg išta? 

Ej, zviezdo moga života. 

Što blistaš, kad sve je varka i ništa? . . . 

JA PJEVAM •. . . 


Ja pjevam, kad me gane tugaljiv zvuk bez rieči, 
Što tek u duši zvoni i ne da se izreći . . . 

Pa slušajući mislim, da davnu čujem jeku 
Neostvarenih snova — a stihovi sve teku. 

Ne znade nitko onda, što u meni se zbiva: 

Da 1’ niče proljet vedra ii pada magla siva. 

Ja ćutim samo tugu, što na srcu se ledi 
1 ruku, kako dršće i lice, kako bliedi — — 

Tad oko sebe tražim bar jedno oko milo, 

1 nježne; tople prsi i jedno drago krilo, 

Pa uništenih snova sve dalje slušam jeku 
1 puštam : kao suze da stihovi mi teku . . . 

PADAJU PAHULJE SNJEŽNE 

Padaju pahulje snježne 
Ko da su sanci bieli, 

Kraj nas se smirilo drvlje 
Cvietci su davno sveli. 

Samotnim poljem, dalekim. 
Samo se gavran vije. 

Pusta je kuća na drumu, 
Bieli se — kao da snije. 

Na polju sumorno snieži, 
Ledeni vjetar duše, 

A mi u bezglasnu zimu 
Gledamo kao bez duše . . . 


KIŠI ? . . 


Kiši - turobna, ljetna kiša, 

Padaju kaplje oknu o stakla, 

Nad krajem nebo snuždeno stoji 
Tužno ko da ga je tuga takla. 

Ko sveli vise listovi s drvlja. 

Na cestu nitko da bi se mako, 

Kiši i kiši prazno i pusto 
1 ne znajuć radšta — čovjek bi plako. 

Ti sjediš uza me umorna, tiha, 

K mojima lica prislanjaš vruća, 

Slušaš me, kako ti drhtavo čitam 
Turobne pjesme pune čeznuća. 

A vani nam oblaci zastrli gore, 

Na cestu nitko da bi se mako, 

Kiši i kiši, prazno i pusto 
1 ne znajuć radšta — čovjek bi plako . . 

U SVOM ŽIVOTU . . . 


U svom životu za tobom sam čezno 
I ljubio te salomljene duše, 

Ja miran gledah, gdje se s moje boli 
1 vedri sni i nade moje ruše. 

A nikad toga ni šapno ti nisam — 

Ko cviet sam veno pod pogledom tvojim, 
I rastao sam s tobom se bez rieči 
1 hladan poš6 dalje putem svojim . . . 

A sad tek ćutim ljubav, s koje patim, 
Osjećam suzu sa svog oka teći 
I gledam tebe iz dalji ko zviezdu, 

Što ne ću nikad, nikad je doseći — - 

U SUMRAKU 


Jesenska je mutna večer . . . Ulica je gradska pusta, 
Katkad duhne hladan vjetar ko prodanih dah sa usta, 
A močvarnom, praznom cestom ti se mičeš kao sjena, 
Haljetak ti oderan tek skriva prsa izmučena. 

Stupaš — tražiš znak života, a oko ti suho gleda, 
Gdje ulicom plačna večer i magla ti na put sjeda . . . 
Ja te gledam i zovem te . . . Dodji, sjedni tu uz mene 
Gledat ću ti prazne oči, od nevolje isušene. 

U mojoj će počivati tvoja duga, blieda ruka, 

A ti nemoj prekidati mračnih misli, plačnog muka. 
Sve bez rieči i bez glasa vrh srušenih davno nada 
Neka samo vjetar duše i umorno kiša pada — — 


ZIMSKI SE SUTON SPUŠTA . . 

Zimski se suton spušta, 

Umire turobnost danja, 

Meni se čini : oko nas 
Kao da prošlost sanja. 

Poljem se smrznuli puti, 

Vjetar tek vije se s briega — 
Prošlosti priču ja čujem 
Iz mraka i ispod sniega. 

Pa mi je kao da snivam 
Na grobu cvietaka svelih . . . 

A vani sniežak praminja 
Ko da su sanci bieli. 


NOVEMBAR 


I 

Gledaj: pada list sa drva i siva se trese grana - 
To sjeverni vjetar kida zadnje čare ljetnih dana. 

A nad gorom kreću laste tamo, gdjeno sunce šija, 
Potiho nas ostavljaju — naša' zadnja iluzija . . . 

Iza njih nam ostaje još samo ovo nebo bielo, 

Ko od suza osušenih sjetno je i neveselo; 

A sjeverni vjetar duše hladan kao grobna sjena 
I ne pita, što je sveto i što ima uspomena. 

0 primakni svoju glavu bliže k meni, dobra dušo, 

Ja ne imah još jesen:, još joj nisam daha slušo — 
Tihi, bliedi prisluškujmo — nešto oko nas ozvanja: 
Drvo puca, a list pada — čuj : muzika umiranja . . . 

II 

Znaš. na briegu, kad smo jednoć stali povrh doma 

tvoga? 

Smijalo se mlado jutro na nas s neba ažurnoga, 

Po cvjetovim pale suze jutarnjice rose rane, 

A ptice su skakutale vrh livade uzorane . . . 

Smijalo se mlado jutro po rodnomu našem kraju 
Ko da mladost i proljeće tako svježi vječno traju — 
Znaš, na briegu, kad smo stali proljetnijeh onih dana, 
Ja ti davah prvi cvietak i svoj osmieh sa usana. 
Govorah ti: Čuvaj cvijet, on je lijep, kad i svene 

1 tad još mirišu duši s njega svete uspomene 

Vjerovala nisi . . . Sad, gle : Sveno cvijet mladih dana, 
A i meni otišao vedri osmieh sa usana . . . 

Gazimo po suhom lišću — ispod nogu nam se žuti — 
Sad ne misli čovjek ništa, samo srce, srce ćuti . . . 
Gle, dolaze hladne magle, sjedaju na suho drvlje, 

A sa drvlja odlietaju biedni vrapci, tko će prvlje — 
Traže krova i kućišta — a mi dalje koracamo, 
Mučke, tiho: i bez rieči razumjeti mi se znamo. 

Pa i zašto govoriti? Ta govori lišće svelo, 

A jedna je ciela priča ovo nebo neveselo . . . 

Gazimo po suhom lišću; kad je žuto, neka svene — 
Mi ćemo u duši čuvat svoje svete uspomene. 
Koracajmo tiho dalje: tužna jesen kraj nas šuti, 

Sad ne misli čovjek ništa, samo srce, srce ćuti . . . 

IV 

Sipi kiša mutnim krajem tiho ko da joj se ne će, 

Sjetno pada na grobove povenule ljudske sreće 

Dodji, dušo, gledat ćemo: jesen ima tajnih čara, 

Ona sama sobom priču umiranja razgovara . . . 

U beskrajnoj svojoj tuzi velika je ona ciela: 

Poviest biedne ljudske duše pjesma joj je nevesela. 
Dodji bliže, slušat ćemo — gle, ti imaš mutne oči, 
Sa mladoga tvoga lica bljedilo se sjetno toči, 

A kroz oči gleda duša, tvoja duša, koja ljubi. 

Tužno gleda ko da sreću čitavog života gubi, 

Dok oko nas duha vjetar hladan kao grobna sjena 
I ne pita, što je sveto i što ima uspomena 


ŠTO ĆEŠ, DA TI REKNEM JOŠTE? . . . 


Što ćeš, da ti reknem jošte? Gledaj mog života pute: 
Na svakom je pjesma jedne moje čežnje Utrnute. 

Za mnom leži staro groblje s porušenim mladim snima, 
A ti dodji i poravnaj, gdje još koji humak ima . . . 
Ja ne marim! Svenuo je mnogi pupolj, što je cvao. 
Gle: u mojoj bliedoj ruci još se pepel sačuvao! 

1 ja sad razumiem život . . . Dodji, kruno mojih snova, 
U tvom krilu neka umre moja sudba jadikova. 

A kad dodju teški dani i tuga mi smrači čelo. 

Ja ću tiho uzdignuti sa prošlosti svoje velo. 

Skupa ćemo, zamišljeni, gledat mog života pute, 

A ja ću ti pričat poviest svake čežnje utrnute . . . 


ČEŽNJE I TRZAJI 



PRED OLUJU 


Mrače se gajevi, polja. 
Oblačine zrakom se gone 
Ko aveti. Vjetar plače 
Ko mrtvih da zvona zvone. 

Nebo sve tamnije biva, 

Po gniezdima ptići cvile — 
Od nekud dolaze tajno 
Nevidljive prirode sile. 

Oh, neka dodju! Za svietlom 
Sve čezne u ovoj tmuši — 
Kad prva udari striela 
1 mojoj odlanut će duši . . . 


BRŠLJAN 


Od nekud duboko 
Iz rahle zemlje, 

Kroz suh listinac 
1 korienje drevno, 
Izbijaš zelen; 

Pa grliš deblo 
Staroga hrasta 
Sa svojim žiljem 
Podatnim, gipkim, 
Grčevito, čvrsto. 

I penješ se uvis 
Radosno, žustro. 

A rast tvoj brzi, 

Ko veliki mravi 
Listova bezbroj 
Zelenih sliedi. 
Zapreka ne znaš: 

Po mahu starom 
Vereš se hrlo. 
Obilaziš pupe, 
Suharke stare 
I brazde sive 
Od raspukle kore. 
Žuriš se, žuriš . . . 

Ne gledaš na tle. 

Tek čezneš za visim. 
A dolje pod hrastom 
Ciklame cvatu, 


Paprat se njiše 

0 lahoru tihom. 

1 ko da te vabe 

Sa pjesmom svojom: 
Fićuka kos 
Na šumskom čistacu, 
Bigliše slavulj 
U hladu jele. 

Sva šuma trepti 
Od neznanih glasa 
I ko da ti zbori : 

Ne bježi, ne bježi ! 

A1 ti tek hitiš 
Sve više i više . . . 
Koja te sila 
To gore tjera? 

Zar želiš briest 
I hrast prerasti ? — 
Oh, tebe guši 
Zagušljiva tmina 
Prastare šume, 

Ti hoćeš vidjet 
Čar svietlog dana, 
Dosegnut lazur 
I zrake sunca. 

I penješ se, penješ . . 
Bujiš i rasteš 
Grleći deblo 
Staroga hrasta 
Sve strasnije, jače. 


Al’ jednoga dana 
— Već hrastu kod vrha 
Rastočit će crv te, 

A zeleni, svježi 
Rast tvoj će zastat, 
Svenut će list ti 
1 strunut žilje, 

Što sad se svija 
Ko kamen tvrdo 
Uz staro deblo. 

1 natrag ćeš k zemlji, 

K suhom listincu, 

Gdje cvatu ciklame 
1 paprat se njiše . . . 

A lazur će plavi 
Nad drevnom šumom 
U svemirskom miru 
Ledeno blistat 
Nedosegnut dalje 


DVA GROBA 


U sjajan kararski mramor 
Spustiše čovjeka mrtvog, 

Zatvoriše grobnicu niemu 
1 nad njom zapališe svietla, 

Da umrlom bude lakše 
Bludit po beskrajnoj noći 

Tko iščeznu u tom grobu? — 
Bijaše bogat i srećan, 

Raskoš i obilje sudba 
Sipaše stazom mu žića. 

Zemska je ljubio dobra, 

A dušu — tko pitat će za nju? 

1 jednog je dana srce, 

Životnih čara sito, 

Zamrlo, prestalo kucat . . . 

Sad — kamenom nad tim hladnim 
Čovjek ne osjeća ništa. 

Nit ptica ne dolazi amo, 

Da pjesmu proljetnu pjeva, 

A cvieće na sarkofagu 
Bezbojno, mrtvo cvate. 

Iščeznu novac i sreća. 

A život? — 

Ko da ni bilo ga nije 

A dolje u polju cvjetnom 
Sred ružinog, divljeg grma, 

Stisnuo grob se nujan. 


U nj zakopaše srce 
Prepuno vjere i nade. 

Ljubav mu davaše život, 

A zanos životu krila. 

1 leteć za dalekom zviezdom 
U ushitu mladosti vrele, 

Umiruć za ljepotom, 

Za svemirskim, mističkim čarim 
Puklo je jedne noći 
To malo, sirotno srce. 

Sad ga je sakrila tama. 

Al' mrtvog iz njegovog žilja 
Čarobno procva cvieće, 

Ptice se rodiše bajne 
S blaženim, slatkim glasom — ■ 
Tako tu počiva ono 
Sred pjesme i cvieća čarnog. 

I stojeći nad tim grobom 
Meni se kao čini, 

Da čujem ritmički kucaj 
Tog malog, sirotnog srca — 
Ono da živi dalje — — 

ISTINA 


Ah, kud su te djeli — ja ne znam ni sam . . . 
U sanji mi katkad tek prolazni hip 
Tvoj divni pred dušu dočara kip 

Med lovorjem tamnim — kraj mirisnog mora 
Uz šapat valova, uz galebov krik 
Svietli se kao podnevno sunce 
Njene ljepote spomenik. 

Božanska žena sanljivog oka, 

Bijelih grudi ko morska pjena: 

Čeznuće je bolnog, slomljenog ljudstva. 

Uzdah je sjetni sviju vremena. 

I kao da sniva: oko ko zviezda, 

A usne bliede i crna vlas — 

Tu boravi sama uz lovor i more, 

Uz morske ptice olujni glas. 

Do kipa su davno zasuli pute, 

Zameli sve staze i njihov trag. 

A1 božicu traže ... Iz sive daljine 
Čuje se žudnja 
S usana ljudskih, 

Molitve šapat strastan i blag. 

Tamo se svagdašnji kida sviet, 

Kuju se negve i okovi hladni. 

A ovdje cvate u proljeti rajskoj 
Ko suza božja, k6 zviezda morska 
Ljubavi, svietla cviet. 

Ondje se srce i pjesma duše 


Bore sa strašću; 

Na toplu ljubav ko zimsko inje 
Težak i oštar pada led. 

A ovdje nema ni bure ni strasti. 

Božice kip je smirio sve, 

Nit lomi se more nit svemir mrači. 

S neba tek sunce blaženo zre. 

Do kipa su davno zasuli pute 
1 mnogi ga traže uzalud, 

Dalekim 11 a stazama umiru ljudi. 

Od žudnje za boštvom puca im srce, 
Krši se žarka, strasna grud. 

A božica čeka, da prospe svietlo 
1 ropstva lanac raskine ljut, 

Dok nitko k njenom ne dolazi kipu 
1 sakrit k njoj nitko ne nalazi put 


Tek — jedne noći mističke, tajne 
Pred kip se sjetna dokrala sjen, 

Korak joj tih k6 val na vodi, 

A pogled nujan, maglovit, snen. 

Uz zelen se lovor sjena šulja 
I zuri, zuri u božice kip ; 

Zamire noć u vječnoj šutnji, 

Prolazi vrierne ko jedan hip. 

I gleda sjen, a lice boštva 
Ko da je sunčev polio sjaj, 

Dok čudnog od svietla se srebrom bieii 
Lovor i more — čitavi kraj. 


Pa šapuće sjen: 

— 0 ženo divna, 

Koliko svuda tražih te ja! 

Tvoje je ime srca mog plamen. 

Ono na mojoj zastavi sja. 

Žudnjo života — za tobom ginuli, 
Tražeć te svedj med zvjezđama 
Daj da te ljubim, božice divna, 

Jer sad si moja, čitava — sva . . . 

Bez rieči onda prikaza kleca, 

Uz ledeni pada spomenik 
1 grli mu, grli mramorni lik. 

A čudnog od svietla i dotika vrućeg 
Kao da kamen živjeti zače: 

Božice pogled zaplamsa snen 
I ona snagom čarobnom vinu 
Sve- bliže k sebi turobnu sjen . . . 

Imaše tamne, duboke oči 
Raskuštran, dug i mekan vlas. 

Lice o patnji pričaše duše, 

0 čežnji srca pridušen glas. 

1 posrćuć sjetna klecaše sjen 
Svedj grleć hladni, kameni kip 

I ljubeć divnoj božici grud 

A jutrom, kad sunce palo na kamen, 
Na njemu umro od slasti mamen 
S krvavom usnom — pjesnik lud . . . 


ZA SREĆOM 


Ja hoću sreću! 

Ne — sitnu, bliedu, rastrganu. 

Što kao zadnje zviezde zraka 
U nujnog dana zoru ranu 
Iz maglenoga sja oblaka, 

Pa diže vjedje snenom oku 
I u dušu se tiho šulja, 

Švedi gradeć u njoj kulu sanja 
Od lažnog zlata i dragulja — — 

Ja hoću silnu, jaku sreću, * 

Što kao sunce vedra svietli. 

Da čitav svemir od nje sjaji. 

1 što se spušta iz visina 
U ljudske grudi, 

Pa duboko u srcu leđnom 
Već zaprašene žice budi 
1 potonuli biser vadi. 

Ja hoću, da mi dušu siše 
Ko polip strasni; 

U času lude, nieme slasti, 

Da u srcu mi cvijet sadi, 

Što vječno cvate i miriše. 

I zato sa mnom — ako ljubiš! 

U oluju života mrku, 

Što demonskim nas biesom čeka,. 
Pomirljiv pogled oka baci: 


I kukavice i junaci — 

Sve past će u prah pred ljubavi. 

A ti se bliže stisni k meni, 

Da prodjemo ko dvije sjeni 
Kroz more svieta. 

Ko vihor — ljubav gorda, snažna, 
Iz sfera će nas nosit mraka. 

Za nama će se motat vrapci 
I brbljat svoju pjesmu tmine, 

Dok ozgor glazba svietlog neba 
Razliegat će se od miline. 

A ja ću pjevat silno, jako. 

U himni, što je slast života 
U strasnom času suncu sklada, 

I moje pjesme glas će zvonit. 

Tad ti, rad sreće, što se rodi, 
Užitka kupu daj mi žarku 
Povenulim od žedje usnam 
I umornoj od čežnje duši — — 

I ja ću piti! 

U momu oku ti ćeš svietlo vidjet: 
Života blagdan, gdje svečano tone, 
1 čut ćeš, kako u svemiru negdje 
Svadbena nam zvona zvone. 

Ja dušu tad ću svoju burnu 
Tebi dati. 

I svietlo sunca, trepet zviezda 


1 glazba sfera, dalekih i sjajnih — 

Sve prožet će te. 

A keruba kor slavit će ti mladost, 

Što ljubavi i svietlu život dade! . . . 

Tad tvoj će pjesnik mirno umriet. 

U času, kad se sav zaplavi zapad 
Pod vedrim trakom večernjice zviezde 
Uz blage zvuke svemirskiieh zvona — 
Mirišuć cviet, što na srcu mu procva, 
Zaklopit on će oči — — 

MATER DOLOROSA 


Ja čujem : 

Kroz mrak 
Ti tiho stupaš 
I dolaziš k meni. 

Tvoj korak poznam : 

Zvoni i odzvanja 
Ko jeka glasa 
Ljubavi tople 
Iz prošlosti. 

Ne vidim te, 

Ali čujem: 

Preda mnom 
Ko da jeca u mraku 
Mramorni kip — 

Kip boli tvoje. 

Zar još i ondje 
S onu stranu groba 
Patiš? 

0 majko, 

Da mi je složiti ruke 
Oko vrata tvoga 

1 rasplakati se — skupa s tobom 
Ko nekoć — — 

— Centu plakati? 

Kao da pita 
Čudan, tudji glas 
Iz tmine. 


Majko, 

Otkad si otišla, 

Život mi je 
Tvrd i sumoran. 

Po putovima mojim 
Bacaju kamenje, 

Brda navaljuju 
Na prsi moje. 

Ali ja vjerujem 
U snagu svemira — 

1 makar iznemogao. 
Potišten, okrvavljen, 
Smaiaksavam na po puta. 
Ipak se uspinjem 
Neslomivo, tvrdo 
Brdu na vrh. 

0 majko, 

A1 put je još dalek! 

Što me čeka? 

Gdje ću stati? 

Gdje bit će konac 

1 kraj svemu? 

Oko mene mrak 
Prazan, tužan, suh. 

A ja korake tvoje čujem 
1 tebe ćutim, 

Majko. 

I ko da te gledam: 

Od skrbi i borbe 


Stara, izmučena, 

Od patnje i jada 
Zgrbljena, slomljena, 

S pogledom zadnjim 
Iz širokih vjedja — 

Ti stupaš preko mosta. 
Što dijeli onaj 
0<i ovoga svijeta. 

Za tobom u bujicu 
Padaju mosnice, 

Most se razbija, 

Ja gubim te s vida. 
Zatvaraju se vrata 
Nevidljivog svijeta, 

A po njima bijedan 
Ja bolno lupam, 

Zovući tvoje ime, 

0 majko! 

Ti čuješ moj glas. 

1 mrak kad se spušta 
Silaziš k meni, 

A duša te moja 
K6 nekoć ćuti. 

Časovima u teškim 
Kad pobijedjen padam, 
Životu momu 
Ti krila daješ. 

Dižeš se sa mnom 
U sfere daleke — 


Nad život i svijet. 

Ti, što si nekoć 
Rastapajući se 
Od ljubavi zemske — 
Začela me, 

I mukom majke 
Dala mi život — 
Danas snagom 
Ljubavi prekogrobne 
Nosiš mi dušu 
U svjetova beskraj... 

Ja letim, letim 

Osjećam: Dio sam 
Svemirskih tajna. 
Plivam u moru 
Ljepota i cara 
Najčišćih, 

Besvijestan tonem 
U maglama plavim 
Neizmjerja — — 

A kad mi krila klonu, 
Počinem umoran 
Na vratima Vječnosti. 
Tamo prisluškujem 
Burnim valovima 
Velikog, 

Nikad dokučivog 
Života. 

Tamo ini šapćeš 


Riječi slatke 
Ljubavi svoje, 

I skidaš velo 
S bića svoga — 

Tamo ja saznajem 

Što je život, a što smrt . . . 

A onda se spuštamo 
U tamne doline, 

Kroz maglu i oblake 
Padamo na zemlju. 

Ti iščezavaš 

Ko svietlo pred mrakom, 

A ja ostajem 
Opet sam 

0 majko, 

Kad jednoć meni 
Polazit bude 
U sfere daleke, tajne — 

Ti dodji, 

Dočekaj me 

1 prevedi preko mosta . . . 

A onda — nek se slomi i sruši 
Za mnom u bujicu sve — 

Ja ću počinut 
U tvomu krilu, 

Mramorna, vječna boli moja ! 


JA ĆUTIM SNAGU KRELJUTI . . 


Ja ćutim snagu kreljuti, 

Što nosi me i diže, 

Iz maglenijeh nizina 
Sve letim k suncu bliže. 

A ono — čaran, blistav sviet 
Svedj duši mi se smije, 
Velikom usnom užitka 
1 troši me i pije ! 

Kraj mene svietli dršće zrak 
I sav se svemir draga, 

U srcu cvjeta proljeće. 

Života buji snaga. 

1 sieku krila prostorim 
Sve silnije i jače, 

Od čežnje za neizmjerjem 
Sva duša goreć plače. 

U širnont svietu svjetlosti, 
Nek spline žudnja žarka, 

U istini da iščezne 
1 obmana i varka; 

Života samo čista slast 
Nek svježa vječno traje, 

I mladosti nek zvoni klik 
Kroz svemirske sve kraje ! 

0 žarko sunce istine 

1 čežnje i ljepote. 

Života k tebi prvi krik 
Iz srca mi se ote. 

Rasprši tamu — dušu svu 
Sa svojim svietlom zali, 

1 neka krila izgore 
Tek — srca mi ne spali! 


UNDINA 


Tekle su vode daleko od grada. 

Kraj vrba u šikarju gustom. 
Prolaznost vječnu šaptahu vali 
Po tomu kraju pustom — — 

Tekle su vode . . . Noć kad bi pala, 
On dolažaše k njima, 

U umornom toku mutnih valova 
Ko u njemu nujnosti ima . . . 

On ih ljubljaše Liep kao Eros 

Sjedeć kraj vrba bielih, 

Čeko bi noć, da pokrije vode 
I valove i kraj cieli. 

Pa kad bi došla sumorna tama, 
Drhtnule vode bi snene, 

1 ko da su vjetrom ganute vrbe 
Tresle se umirene. 

A tamo u bliedim valovim voda 
Tiho se burkala pjena: 

Nježno se dizala u prikazi žene 
Laka i svietla sjena. 

Bila je zračne, prozirne puti, 

Na glavi joj cvjetna kruna, 

Sjajna ko zviezda tako bi stala 
Ljubavi, osniieha puna . . . 


A on bi joj klico: — Čeznuće duše, 
Života turobnog varko, 

Dodji mi bliže, za tobom ginem 

On ju je ljubio žarko. 

Prozirna dalje ona bi stala 
Osmieha, ljubavi puna, 

Na glavi joj svietloj sjala ko zviezda 
Vodenog cvieća kruna. 

A on bi klico, dok bi se makla, 

Ko val da se bliedi mako, 

Išla je tiho — nit pjena vode, 

Nit vjetrić da bi ju tak6 . . . 

O, tako ljudskoj dolazi duši 
U priči ko mnoga sreća, 

S daleka svietla, al kad ju dirneš 
Ko prašak povelog cvieća — — 

I ona je išla, a on bi ju čeko 
Ko zoru ptica u gaju — 

Pala bi noć i čuvala bi ih 
U miru, u zagrljaju . . . 

Tek šapno bi on joj: — Što leđne ti usne, 
Kad ljubimo tako se žarko? — 

I stisko ju k sebi: — Čeznuće duše, 
Života turobnog varko! 

— Što leđne ti usne? — pito bi dalje, 

0 vizijo moja plava, 

Zar sve je ledeno u tvojemu kraju 
U kraju zaborava? 

Ona bi šutjela. Prozirne puti 
U vodu je slazila nagla, 

Sa krunom od vodenog, mirisnog cvieća 
Iščezla pred njim ko magla 

A noć je dalje drhtala nježna 
On sjedeć kraj vrba bielili, 

Gledo bi tamu, turobnu tamu, 

Gdje pokriva predjel cieli . . . 

Smireni vali ležali lieno 

1 kao da su ga zvali, 

Tako su nježno, tako su slatko 
Šumeći šaputali. 

Pričahu o njoj i njezinoj kruni, 

0 cjelovim njezinih usta, 

Šumljahu pjesmom iz onoga kraja, 
Gdjeno je zaborav pusta . . . 

Slatka je bila njihova pjesma 
Ko šapat mrtvijeh duša, 

Činilo se: iz zagrobnog kraja 
Kao da glasove sluša — 

I nagno se k valim, da ih poljubi. 
Da im da dušu žarku : 

Htio je naći viziju svoju, 

Života turobnog varku — — 


Tekle su vode . . . Noć kad bi pala 
K6 da se burkala pjena. 

Tamo u valim u prikazi žene 
Svietla se dizala sjena. 

Bila je zračne, prozirne puti, 

Na glavi joj cvjetna kruna, 

Tiho bi išla k zelenom žalu 
Ljubavi, osmieha puna — 

A on je ležo . . . Liep kao Eros, 
Nada nj se tajna noć svila, 

Bilo je, kao da mu je samrt 
Tek dražesna sanka bila . . . 

Ležo je tako leđnih usana, 

A vjetri ga milovali — 

Davno još nije, šio su ga na žal 
Iznesli obiesni vali. 

1 ona je došla . . . Mila k6 Psycha 
Pala mu je na grudi, 

Ljubila ga je, kao da hoće, 

Da u njem život probudi . . . 


AI on je ležo hladan i miran — 
A tamo u šikarju gustom 
Prolaznost vječnu šaptahu vali 
Po tomu kraju pustom 

KARNEVAL ŽIVOTA 


U vatri plesa i pjanog užitka 
Mota se svijet. A oči gore 
1 dršću usne, trepeću grudi: 
Života razbludno more. 

A val se ljulja i čežnja niče. 
Zamire lepet bezmjerne sreće, 

1 srce kuca i duša plamti 
1 život teče i teče 

— Čuvido liepa, drhtavih grudi, 
Što tebe ovamo zove? 

Što pusti ples, užitak i čežnju 
I što te k pjesniku dove? — 

Kroz masku vidim svietle joj oči, 
A iz njih mladost ko baklja gori, 
S usana svoju vječitu pjesmu 
Svježi užitak zbori. 

A s halje, lake ko lepirska krila, 
Kao da sanje i priče plove, 
Veliki, tajni svijet užitka 
Sve k njojzi vabi i zove . . . 

1 ona se lagano privi k meni, 
Pruži mi drhtavu, dugu ruku, 

I stajasmo tako sred karnevala 
U dugom, čudnom muku. 


— Što će ti pjesnika snatrivo lice. 
Turobni pogled i tuga nienia? 

Ja trpim svuda. U općem veselju 
Za pjesnika veselja nema 

A ona mi požudno pruži usne, 

Mlade i liepe ko časke cvieta, 

Stišče mi prsi, nosi me, nosi 
U vrtlog veselog svieta. 

I osjećam snagu, kako se vraća 
1 srce, kako kuca i kuca 
Svedj gledeć samo sjajno joj oko 
Kako ko baklja duši svjetluca... 

O slatki času, obiljem slasti 
Umornu dušu što tako sjati? 

Čemu mi ne da, da snatrim i sanjam 
U varci cviet da istine cvati? 

Nego mi pruži toplo i hladno 
Prelesni čas, da traje i mine, 

S obiesti sudbe u raskošnom trenu 
Hoćeš, da čovjek živi i gine. 

Čuvido čarna, masko života. 

Ti liepa laži i ružična varko, 

Bježim od tebe slomljen i čudan. 

A ipak te ljubim žarko. 

U tihoj čežnji kraj tebe burno 
Razgara dušu vatra duboka, 
Spominjem tvoje neznano ime 
Sve sliep — kraj obadva oka 


U vatri plesa i pjanog užitka 
Mota se svijet. A oči gore 
I dršću usne, trepeću grudi: 
Života razbludno more. 

A val se ljulja i čežnja niče, 
Zamire lepet bezmjerne sreće, 

I srce kuca i duša plamti 
I život teče i teče 

A ona mi požudno pruža usne 
Mlade i liepe kći čaške cvieta. 
Stišče mi prsi, nosi me, nosi 
U vrtlog veselog svieta. 

I tiho se, tiho privija k meni, 
Života želja čarna i skupa, 

1 skida masku — sred karnevala 
Da biedni plačemo skupa! 


NOX 


Slomljena sva od biede, lutanja pustog. 

Ušla je gradski u park. A kiša je sipila tupo 
Iz sivog, oblačnog neba, dok parkom u pokislom 

caru 


Svibanj se smijo slatko i glupo. 


Na praznu je klonula klupu pod starom, visokom 

lipom, 

Mlada još kao proljet, ali bez srca i vjere, 

1 ko što na cvieće po parku padahu kišljive kapi 
1 na nju se spuštaše čemer bez mjere. 


A1 noć je svakomu blaga, nad svakoga slazi k6 

kerub, 

Spušta u dušu pokoj, čežnju i slatke sanje, 

Kroz sne se pak smieška svibanj, obasjan mladim 

suncem, 

A pod njim miriše jasmin, proljetno šapuće granje. 


I ona na klupi usnu: U danima mladosti prve, 

Pod vrelim muškaračkim okom duša joj drhtaše 

mlada, 

Srce je kucalo burno, a miso letjela k zvjezdam, 
Cielu je nosio vjetar vjere i punoga nada. 


Mlad se burkao život, a usne su gorjele žarko, 
Žilam je tekla krv, kao da bujica teče. 

Ona je ljubila čisto i mladoj u ljubavi svojoj 
Drhtaše poput zviezde od slatke, nevine sreće. 

I sanjaše dalje i dalje: . . . K njoj se primiču tiho 

Usne, drage i žarke, i oči, prepune milja 

A1 u to vjetar zašumi i kiša udari jače 
A pred njom je opet park i bieda i crna zbilja. 

Preda nju stade gospodin — vonja po piću i smotci, 

Prazne su strasne mu oči, a lice tusto i zdravo 

I za čas će park i klupa — sve ostat će prazno i 

pusto, 

A svu noć će negdje smijat se djavo . . . 

CHANSON 


Zamrlo jezero . . . Sanljivi mir se 
Nad dubokom vodom toči. 
Snivaju zviezde jezeru na dnu 
Ko nimfine da su oči. 

Katkad se digne oblačić bliedi, 
Katkada vjetrić dune, 

S obale kao da nečija ruka 
Harfine dira strune — 

A onda opet mir i tišina, 

Zamire muzika vruća — 

Na obali nimfa plače i plače 
Od žudnje, od strasnog čeznuća . 


PRUŽI MI RUKU, PATNICE MOJA . . 

U noći — o, davno — ko sjena ii sanja 
Takla si umorne pjesnika vjedje. 

Davno već zraka umrla danja, 

Oko se sviklo 

Tek ii mrak da gledje. 

A ti si prišla čudno i čarno 
Turobnog oka ko kraljica tuge, 

Kroz mrak si bielu mi pružila ruku 
Nujno se smiešeć 
K6 zviezda boli 
Sred noći mrtve i duge . . . 

Ah — bilo mi, davno da se poznamo 

1 ruke za tvojim se širile skutini, 

Usne u mraku su tražile samo 
Bliedu ti grud, 

Da plačuć ti šapnu 
S čeg patim i ginem i ćutim. 

I noći u gluhoj bez sviesti i glasa 
Cuteć ti kucaj zamrlog srca, 

Slušajuć glasove davne ti boli, 

Gledajuć pepel mrtve ti strasti — 

Ja sam ti ljubio mramorne prsi 
Sve ginuć rad tebe i sebe ... 

0 zašto je prošlost umrla glupo, 

Tama na nebo se svila, 

1 čemu dodje na grobove suhe 
Ti, ptico slomljenih krila? 


Gdje si mi bila jutara onih, 

Kad se je srce širilo vruće, 

Žarile pune se žile 
Od krvi vrele, kipuće? 

Sunce se smješkalo milo i toplo — 
Igrale sjajne se trake, 

Duša je zlatne dizala ljestve 
U svemir — pod mliečne oblake. 

A tebe je udes ponio tavni 
Vjetrom života — da planeš bez vatre 
I da bez pepela umreš . . . 

Danas je bliedo holo ti čelo, 

Pala je ruka bez voije i snage, 

Samo ko plamsaj minule boli 
Gore ti oči mile i drage. 

I nešto duboko dolje u duši 
— O samo pjesnik može da čuje! — 
Šapatom tajnim život ti truje, 

I šapće i jeca bez kraja i konca . . . 

A noći — u gluhoj, samotnoj uri 
Zamre, da za čas zajeca jače: — 

To seraf prošlosti plače ! 

O, tako u mraku, u pustoj samoći, 
Kad samo suhe govore oči, 

Sa suzom boli pjesnika pusti 
Na prsi ti biele da spusti usti! 

Slušat će kucaj tvojega srca, 

Šaptat ti pjesmu bez rieči i glasa, 

Slomljen na tvojoj slomljenoj grudi 
Pitat će ko za odsudnog časa 
Ledeno, tupo: 

Zašto je prošlost umrla glupo?! 

A bliedo jutro kad počne da sviće 
Po širokoj vaseleni 
Kao velike sablasne ptice 
Umirat noćne će sjeni. 

Mi ćemo gledat jedno uz drugo 
Turobni porodjaj dana. 

Bol će života opet koraknut 
Vrh svieta uzburkana. 

Puknut će pred nama daleka cesta, 
Aleja bezutješna, pusta — 

Pruži mi ruku, patnice moja! 
Trebat će dignut križ svoj i poći 
Tamo do kraja, gdje i onako 
Beznadno, ludo sve će da svrši . . . 


PRED KIPOM VENERE 


Pred tvojim kipom baklju ja zapalih, 
Nek žarke iskre u noć mrklu sipa, 

Da vladaš sjajna, dok ti stražu čuva 
U burnoj čežnji pjesnik na dnu kipa. 

0 Venus, sladja od najsladje smrti, 

K6 zviezda oko kroz mrak ti svjetluca, 
U duši krilo kerubovo trepti, 

Iz kama srce vječnog boštva kuca. 

Sva život — ipak gledaš kao sfinga 
Na onu rieku, što je svijet valja, 

1 vidiš, kako nevinosti lice 

Sve drskom rukom val za valom kalja. 

I ćutiš, kako u grudima ljudstva 
Svet trne plamen i s njim srce mrije, 

U mraku ginu ljubav i nevinost, 

Tek živu strasti mutne oči dvije . . . 

A baklja gori, što je pjesnik užgo 
I bukte iskre u noć na sve strane, 

Dok nikog nema, da za tobom čezne, 
Da božici ti pred kip sjajni pane. 

Tek pjesnik čuva prestolje ti vječno 
1 gleda oko, kako ti svjetluca, 

I sluša dušu, kako žarko trepti, 

1 srce, kako za sve ljude kuca 


O Venus, vrieme ništetno će proći, 

Od čežnje mriet će pjesnik kraj tvog kipa, 
Tek ti da živiš i da vječna baklja 
Pred tvojim kipom iskre ii noć sipa! . . . 


137 


MOJA PJESMA. 


0 gusle sam jednoć tak6 

— Davno mi se snilo — 

1 s guslama ja sam plako: 
Teško mi je bilo! 

Drhtali su s tankih žica 
Neki čudni zvuci, 

Same gusle zvonile su 
A — u mojoj ruci . . . 

Snivao sam : Širok prostor. 
Svi me gledju ljudi, 

Jedan briše suzu s oka, 
Drugi mi se čudi : 

— Sa gusala kakvi to su 
Glasi čudnog poja? 

Ta ne mogu drukče gusle . 
Ljudi, braćo moja! 

Kasnije mi dali liru 
Baš onakih struna, 

Moja je je čista duša 
Bila vrhom puna; 

I tako sam tanke žice — 

O, da nisam tako ! — 

Bilo mi je kao u snu: 
Plako sam i plako . . . 


Dizala se tiha pjesma 
Sjetnog mirnog zvuka. 

A na strunam vrh gusala 
Drhtala je ruka . . . 

1 šaptahu neki s kraja: 
Neistinu gudi! — 

Ja ne mogu drukče pjevat. 
Braćo moja, ljudi! 

I što kane katkad suza: — 
Za ljepotom teče. 

Što se s bielog makla danka 
U magleno veče — 
l što mi se čuje uzdah: — 
Za istinom bludi, 

Što joj negvam sakivaju 
Biele, mile grudi . . . 

0 slušajte glasak pjesme: 

S gusala mi diše . . . 

1 svetinju pazte duše 
Sve do groba — vise ! 

I ne dajte srce s grudi 
Do zadnjega vala . . . 

I do mene ne će nitko 
Tek — preko gusala! 

Kad se jednoć strune raspu, 
Skupit ću ih opet, 

Za ideal ja ću svoj se 
Na Golgotu popet . . . 






A kad padnem — zazvonit će 
Gusle moje tiše 
Pjesmu, što ju ovdje reći 
Nisam mogo više — — 

POST OMNI A 


Biblijina rieč je bila i zemlja je u prah pala, 

A na nju se vasiona sa zvjezdama štropoštala. 

U kaosu bezmjernomu i planeta i svietova 
Izdišući borilo se bezbroj sanka i stvorova. 

U pepelu ležao je salomljenih ptić kreljuti. 

Što je htio u visine da se digne i uputi, 

A posljednji cviet je sveno opustjelog posred kraja 
Bez okrepe svježe rose i sunčanog toplog sjaja. 

List i drvo pepel biše, presušiše sve se vode, 

Nije bilo više čežnje kratke slave i slobode, 
Istruhnuo priestol, nekoć najmoćniji kralj gdje sjedo, 
Tek iz praha zadnji čovjek ko da još je nešto gledo... 

Nad kaosom vaskolikim golgotski je brieg se diz6 
I nije ga vječni zakon niti tako nit podgrizb, 

A s njega je u svjetlini beskrajnica suza sjala. 

Što je jošte pre viekova na tu tužnu zemlju paia. 

I zadrhto zadnji čovjek . . . Medju zemljom i oblakom 
Koracaše Bog i čovjek posut neba žarkim trakom, 
Pod stopom mu izmicao silni kaos u dubini, 

A nad glavom bajni Eden svietlio se u visini . . . 

I zašto je pokraj onog golgotskoga tužnog briega 
Kazujući prstom na križ, što se dizo povrh njega, 

1 beskrajne suze svoje trag na njemu ne poveli, 

Što smo ovdje za nj svi znali, al ga shvatit nismo htjeli... 

SNI 


Vi ostrva ste tiha, na pučini 
Života moga štono stoje mirno, 

Ko zviezde tamo na onoj vedrini. 

Oluje dah još u vas nije dirno 
1 čisti ste ko kaplja prve suze 
1 mladi miris, što je s ruže pirno . . . 

Sviet mnogu slast mi ovdje već oduže 
A1 vas mi jošte pomutio nije, 

Ni iluzije vaše mi ne uze 

U doba, kad se duši sreća smije 
1 kad se zidju kule krasnih snova, 

Ja snivah vas k6 nebo što se snije. 

Ko diete gledah k zvjezdani i maštovah 
Života sreću i mir svojih dneva; 

Ja mišljah raj da nosi zemlja ova. 

I ko što mala u prozorje ševa, 

Kad zanosna se krili spram visota 
I svoju pjesmu miljenicu pjeva; 

1 ja sam pjevo, zemaljska slabota, 

1 čiste duše po svietu sam lieto 
Svedj tražeć sreću svojega života 

0 sanci moji, kako mine sve to ! 

1 draga sreća brzo se izgubi : 

Cviet svene katkad prije no je cvjeto. 

A ipak vas mi srce jošte ljubi: 

Ko oblaci ste prozirni i bieli, 

Što sunčana ih rumen zlatom rubi . . . 

Životu momu što ste sve donieli? 

Oko njeg ste se ko fantomi vili 
I svietlili mu suncem put taj cieli. 

Ko magla sad ste preda mnom se svili,. 
U vama gledam istok svojih dana, 
Djetinjstva svoga prozirem trag mili. 

1 doba vidim, doba oplakana 
I ljubav vrelu ružičastog nada, 

Pa onda pečal mira pokopana 

0 sanci moji! Pusti vi ste sada, 

A oblak zbilje životne vas muti 

1 vapi k vama vrelo mojih jada. 

A1 jednoć ćete i vi iščeznuti 
U oceanu tmurne zaboravi, 

Gdje smrtnika se sviju stiču puti. 

I plamen tople zgasnut će ljubavi. 

Što daje ovdje čovjeku da diše, 

A nas će pokrit velo zaboravi, 

Pa ne će mene ni vas biti više . . . 


JA LIETAM PO TOM SVIETU . . . 


Ja lietam po tom svietu i sunčanom na traku 
Lepršam kao leptir, ogrievam dušu svoju, 

Pa nosim toplo srce, u njemu pjesmu jaku, 
Pripovieđam ju ljudstvu, da čuje povjest moju . 

1 vidim katkad posmieh, a katkad suzu vruću 
I mnogi sneni pogled i čar u njemu mio — 

Ja ljubio bih, pjevo i šapto u čeznuću, 

U boli bih pregaro, tek — umriet ne bih htio ! 

A1 viekovima gledam, gdje crna avet leti, 

U pepel ruši sne sa sunčanoga traka, 

Razaranja k6 zviezda nad svietom crna svieti, 

A suza joj je i bol i šapat i rieč svaka. 

Pa vapim tužan milost ko biedna duša sreću, 

U beskrajnih nebesa i stoljetnih vremena, 

Za nečim silnim čeznem, što nikad znati ne ću 
A nada mnom se smije tek hladna vaselena . . . 

I dalje lietam svietom i sunčanom na traku 
Lepršam kao leptir, ogrievam dušu svoju, 

Pa nosim toplo srce, u njemu pjesmu jaku, 
Pripovieđam ju ljudstvu, da čuje povjest moju . 

A dune 1’ jednoć tamo sa prekogrobne strane 
Dah sverazornog vjetra i sruši mladost moju, 

Ja kliknut ću k6 ptica, kad zahvati ju tane, 

1 bol i bies i ljubav: posljednju pjesmu svoju . 

JA DRŠĆEM KAO SJENA . . . 

Ja dršćem kao sjena, što lieta utaman, 

A pristaništa nigdje — tek pust i dalek kraj, 

Pa snivam priču sreće — kroz topli ona san 
U dušu mi se šulja ko sunčev da je sjaj. 

I u crn gledam suton: daleko zviezda sja, 

Što nekoć sam ju hvato ko da je biser čist, 

A1 ko da smrkla davno vedrina neba sva 
I mrkla pala jesen i umro zadnji list. 

Tek — ćutim, da mi kaplje sa srca kap po kap, 
Na ideale pada, što srušio ih sviet, 

A tudja bol mi marni još s oka suza slap, 

Dok drugi baš mi htjeli da svezu krila let — 

0 dodjte — ja vas zovem, o časovi vi svi, 

Kad drhtalo je srce i tresla mi se grud . . . 

Sad nujni suton pada i vedri bliede sni 

1 gdje je cvalo cvieće — tu inje pada svud. 

Tek toplo srce živi i trepet duše, gle, 

Što dao mi ju život, da lakši bude let; 

I letio sam — davno obletio sam sve, 

A1 pristaništa nigdje — tek širok, dalek sviet. 

I sad ko sjena dršćem, što lieta utaman 
I ništa više nemam : — čeznuće mi je sve . . . 
Tek ćutim, da me ljubi moj prvi, vedri san 
1 šapće mi o sreći, što živi — da i mre 

LANCI 


I slušam vam zveket i gledam vam rdju, 

I osjećam ranu, kako krvari, 

A nada mnom dršće slobodno nebo, 
Slobodan orao zrakom krstari. 

1 ja sam oro i silan sam dušom, 

Štono se često pod nebo vila, 

Titan sam bio — slabić sam pao 
Skršenih svojih ponosnih krila . . . 

Prirode tajno, ko ljudska si duša, 

Od iskoni traješ i bit ćeš do kraja, 

Često te kušo prozreti smrtnik, 

A1 zasliepljen pado od tvojega sjaja. 

Pa bi se vraćo na zemlju, k lancim, 
Stisko ih k sebi ko evo i ja, 

Gledo bi nad sobom slobodno nebo, 
Čezno za zviezdom, što na njemu šija 

0 lanci i rdjo i zvekete nujni, 

Turobna pjesmo patničke duše, 

Kroz karike vaše osjećam biedan 
Kao da vjetar ništavila duše — 

1 kao. da vruće rashladjuje čelo 
1 suši suzu s obraza roba — 

O lanci i rdjo i zvekete nujni, 

Turobna pjesmo od zipke do groba! . . . 


Gle, padam k vama i ljubim vam rdju. 
Tragove tužne ljudskih tegoba, 

1 slušam vam zveket i cjelujem led vaš 
1 pjevam vam sumornu pjesmu roba 

A1 jednoć ću dić se . . . Silenom snagom, 
Ko da je u mene demon dahno, 

Ja ću vas skinut i tresnut o zemlju — 

Pa s vama ma i ja taj čas izdahno ! . . . 

ZMIJA 


S Edena s prvim ljudina si sašla, 

U kaosu skrila se praha. 

Grizla si život čovjeku prvom 
Do zadnjega njegova daha . . 

A on je čezno spoznaje drvo 
I Istinu doseći htio, 

Tražio iskon besmrtnoj duši — 

To prvi mu grijeh je bio! 

Od pobjede zatim na njegovu grobu 
Pakosna sva si se svila . . . 

1 to je na ovom ništetnom svietu 
Prva tragedija bila 

Danas se svijaš ko hetera kaka 
1 ljubiš uz moje tielo, 

Nukaš me skinut sa sajskoga kipa 
Mračno i stoljetno velo . . . 

0 zašto u čovjeka silna je miso 

1 čemu silno tek snije, 

Kad se s čeznućem gubi u magli, 

Što mu se putevim vije? 

I ja u nesvjesnim tonem sav snima 
I dušu mi nemir mori, 

Dok se na bolničkim daskama bližnji 
Satrven sa smrću bori 


S Edena s prvim ljudma si sašla, 

U kaosu skrila se praha, 

Grizla si život čovjeku prvom 
Do zadnjega njegova daha . . . 

1 ja te ćutim. Došla si k meni, 

Na usnam smieh ti se toči, 

Za tobom zadnja tvoja je žrtva. 
Staklene, mirne joj oči — 

Sikćeš na mene; sudbinu svoju 
Gledam u tvojemu oku, 

Nosiš mi pečal i nemir životu, 
Pečal i ranu duboku . . . 

Pa ćeš me sisat kao crv drvo, 
Odniet mi i mir i slavu, 

A ja ću trpjet, dok dodješ do srca 
Onda ću smrskat ti glavu ! . . . 


SMIEH 


Smije se tanka struna . . . Cimbal prpošno zvoni 
Divlja je muzika stepa! — 

Izidjte iz tužnih dana, pjesmo i vapaju boni, 
Izidjte — zgoda je iiepa! 

Tuga ubija srce i suzu zove na oko. 

Teška je životna sjeta — 

Izidjte — odzvanja, eto, ditiramb na široko 
Života i mladih ljeta. 

Dolazi Ona. Mladost joj vrelu šapuću grudi, 

A pića traže usne žedne, 

Prilazi k meni tiho ko da u život me budi, 

I bljeska joj oko, usnica bijedne ! 

A ondje sve šumi plesom . . . Miešaju bučni se 
Ko strast života i pjena — 

0 tamo, gdje vatra mladom životu se pali, 

Gdje nema nit mraka nit sjena! 

Bit ćemo kao val, lakomo što romoni 
Divljom muzikom stepa — 

Izidjte iz tužnih dana, pjesmo i vapaju b6ni, 
Izidjte zgoda je Iiepa! 

U buri i oluji divljoj čut će se smijanje naše 
Daleko — svud, gdje se smije — 

1 cimbal i struna i pune smiju se čaše, 

I smijat će sve se — dok se ne razbije . . . 

KRAJ NJE 


Izbom se vukao mrak — sve siv od dima i praha, 
Vino se ko krv ljeskalo mlado, 

Pjana je pjevala rulja pjesme svega iz daha — 

Jedan je pjevo, drugi je pado ! 

Gledo sam smućene oči, pjanu zaborav sebe — 
Kletvu na život slušajuć cio 

Sjedjah u oblačim dima, sjedjah uz vino i — tebe, 
U te sam gledo i — pio. 

Spazih u tvojemu oku gustu, maglenu tniušu, 

Hladnu bez strasti i suze: 

Bijasmo slični: tebi je svijet ispio dušu, 

A meni srce uze! 

Izbom se vukao mrak mi tonusmo davne u dane — 

U groblje prošlosti stare ; 

Dizasmo čaše — u gustu sve neka zaborav pane, 
Rane nek dokrvare . . . 

Onda se zanieh — tamo u polje rodišta moga, 

Nebo gdje jablane ljubi. 

Poljem gdje protiče rieka, pa se iz zatišja toga 
Tiho u prodolje gubi — 

Tamo sam snivao nekoć mladjahne sanke svoje, 
Čiste ko suza na oku, 

Gledo svoj budući život, purpurne njegove boje, 
Čistu mu stazu široku . . . 

Sada se vukao mrak — sve siv od dima i praha, 
Vino se ko krv ljeskalo mlado, 

Pjana je pjevala rulja pjesme svega iz daha, 

Jedan je pjevo, drugi je pad6! 

Mi tek sjedjasmo dvoje . . . Tonusmo davne u dane, 
U groblje prošlosti stare; 

Dizasmo čaše, u gustu sve neka zaborav pane, 

Rane nek dokrvare . . . 

1 dim mi gušio grlo . . . smrko mi prostor se cio, 

Ja sam te od sebe rino — — 

Izletio van sam i ne znam: je li zrak noćni bio 
Ili me smamilo vino . . . 

ČISTA SR1EDA 


Zadnja se pokladna maska ulicom vuče, 

Na njoj je odrta halja samo, 

Po cesti svjetina, strta umorom, ruče: 
Pepela, pepela amo ! 

Život je kratak ko i vi pokladni čari — 

Pit ću dok moja se pjeni čaša! 

Za mnom je turobna prošlost, grobovi stari 
Zaborav sudba je naša . . . 

Zbogom vi dvorane plesne, krasne i sjajne, 
Zbogom i čarobne ženske oči, 

Rad vas sam osvite mnoge dočeko bajne, 
Prezreo mnogi mir noći ! 

Kraj mene svietal je svijet plivo u slasti, 

Ko cviet je mirisni čitav diso, 

A ja sam klicao mamen : Živjet ii pasti ! — 
Užitak ote mi miso . . . 

Slasnim me cjelovom sreća ljubila pusta, 
Nada mnom topli se dašci vili, 

Srčući prelest iz punih smijah se usta, 

Dok drugi su suze lili 

Zadnja se pokladna maska ulicom vuče, 

Na njoj je odrta halja samo, 

Po cesti svjetina, strta umorom, ruče: 
Pepela, pepela amo! 


I ja sam klono . . . Već grud mi ne smaže daha, 
Prodjoše užitka noći snene, 

Sjetih se turoban zadnjeg, ništetnog praha, 

Što jednoć čeka i mene . . . 

Život je kratak ko i vi pokiadni čari — 

Pit ću dok moja se pjeni čaša! 

Za mnom je turobna prošlost, grobovi stari — 
Zaborav sudba je naša . . . 

Iz dalji gledam: svijet ne luduje više. 

Sfera je pokladna mirna tamo — 

I moja duša sad, strta umorom, diše: 

Pepela, pepela amo! 

Od praha pokladnog tek još zavjesa blieda 
Razdrta tužno se zrakom vije, 

Iza nje čuvida zadnja na mene gleda, 

Pa mi se pakosno smije . . . 


NESHVAĆEN 


Čuo sam vašu viku! Sliepi i gluhi ste bili. 

Zraka!" vam klicala duša, a ,.Svietla!“ smućene zjene. 
Ja letnuh k vama ko vjetar, golijeh prsa i ruku — 
Žao mi bilo, da duša svene 

Oci su tu i djeca plakali kano roblje, 

Sieda se brada tresla, a na nju kapale suze, 

U tmini drhtao čovjek ko list u ledenoj zimi — 

A čovjek u mraku da puze? 

I ja sam letio k vama . . . Pjesma me nosila moja, 
Žarka i prkosna kao i život što je moj cio ; 

Žudio svele sam vaše ropske i bliede usne, 

Ja sam ih ljubiti htio . . . 

Nosili vam silnu snagu tamo iz mojega kraja, 

Gdjeno je slobodno polje, jablani viti i smjeli, 
Gdjeno sam orlima Titan kidao divska krila — 

Vi me razumjet — niste htjeli! 

Davali vam žarkoga sunca, žarkoga ko što je tropsko, 
Da vani s očiju mrenu tešku i žilavu spali! 

Htio sam skršiti lance, koji vam stiskahu grudi — 
Vi ste me tjerali, niste mi dali . . . 

Htio sam biedne vas povest tamo k mojemu polju, 
Gdje se ne gmiže ropski po crnom prahu za hljebom, 
Sa mnom da slobodni i vi pjevate slobodnu pjesmu 
Pod silnim, svemirskim nebom — 

Vi ste drhtali bieđni, tresuć se kao pruće, 

Ljubljaste ropski lanac, koji vam prsi svio, 

Siktaste na mene bliedim, povehlim svojim usnam, 

A ja ih ljubiti htio . . . 

Dosta! — Ja odoh od vas. U tmini i puzanju niskom 
Neka vam slaba duša ko cvijet zapušten svene, 

A ja ću i dalje pjevat pjesmu svoje slobode ... — 
Vi pak — zaboravte mene! 

MIR 


0 gledaj i pridji — Čekam te ovdje 

1 ležim, mislim: viekove duge, 

Davno je bol, što od mene prodje 

I pusti mi ove bliede tek pruge . . . 

Tamo u dalji zapada sunce, 

Vidim mu rumen kroz sjetno granje, 

Daleke one zlati vrhunce 

Baš ko sadašnjost spominjanje 

O dodji, pones’ me pod krovove one, 
K pjesmi mladosti, gdje se ne pati. 
Večernja zvona tiho gdje zvone, 

Nad kolievkom šapće brižljiva mati! 

Čekam te, zovem ko misao neba, 

0 pridji tamo negdje s visoka, 

Ne pitaj : čemu ? Duša te treba, 

Čezne za tobom suza s oka. 

Tu ležim, mislim, viekove duge, 

1 sklapam vjedje od sunca, zefira, 

1 zalvaram uši od akorda tuge, 

Sve šapćuć : Dodji, idejo mira! 

Pa me ponesi i kroz dol i šumu, 

Kroz brsno granje i šikarje gusto, 
Hoćeš ko lahor ii bučnom u šumu, 
Svejedno — ja sam susto . . . 

Kličem za tobom — o pridji k meni, 

Bez strasti, sveta ko uskrsna pjesma, 

Prošlosti trenut zove me sneni 

Kraj ogarka drvlja i svilnog povjesma . . 


O, KATKAD ZANESEN . . . 


O, katkad zanesen pričam ti, pričam, 
Govorim riječi plamne i žarke, 

Čaram ti slike ko s čarobnim kistom, 
Sve izdišuć rad tebe, boginjo moja. 

Doći će dan i golu će glavu 

Siedi tek gdjegdje kititi vlas mi. 
Nabori lica sažgat će boju, 

Kosti će drhtat od mladosti grieha, 
Samo će suho gorjeti oko 
I srce još mi kucati burno. 

Doći će dan i snijeg će posut 
Stazu, što vodi u grobnicu moju. 

Za mnom će poljane ostat duge, 
Ugari crni, besplodna polja; 

Muka života ne će se njihat 
K6 dozrelo klasje. Bez svrhe 
Zrakom će je raznosit 
Sunčanog kao latice cvieta, 

Koji je živio samo da živi — 
Jesenski, kasni vjetar. 

Doći će dan, o boginjo moja, 

Kad ćeš mi plamnu ispiti dušu 
i ja ću svršit bolove svoje. 

Pasti će ruka ko borac u ratu, 

Utrnut oko ko zviezda kad gasne, 

A ti ćeš se sagnut milo i drago 
Nad slatku žrtvu ledena srca. 


Ah — onda položi bijele ruke 
Na mrtvo čelo i hladnu glavu, 

Poslušaj, kako će zamrla krvca 
Udarat nujno žilam o stiene, 

I zaplači čarna boginjo moja, 

Zaplači šapćuć kroz bijele usne 
Turobni, kratki epitafij: 

Umro je pjevač slasti i boli! . . . 

Tad doć će k meni svagdanji ljudi, 
Doć će i oni, koji se boje 
Živjet i kušat života dare. 

I oni će ući, štd nose srce, 

Ali je hladno ko školjka s vodom. 

Doći će k meni, čut će tvoj jecaj, 
Boginjo, čarobna kćeri Apola, 

Pa možda koji nad mojim truplom, 
Čudnom i neznanom dirnut silom, 
Trgne iz svojih prsiju srce, 

Izidje — baci srce u život, 

U vir užitka i ljubavi burne, 

I počne da živi, plače i sanja — 

A onda — jednog turobnog dana 
Vrati se, umre satrt i slomljen. 

Ko ja što umrieh — rad slasti i boli ! . 
Tad ja ću znati, da živio nisam 
I umro da nisam uzalud 

O, katkad zanesen tako ti pričam 
I šapćem ko sanju ii želju ludu, 

Pa zabušim glavu u tvoje prsi 



Izmučen čuvstvom i vatrom mašte. 

Ti mi na čelo položiš ruku, 

Prstima prame dotičeš kose, 

Ljuljkaš me u san djetinje zipke, 

U čar duboke, čarobne sanje. 

Ja kao diete, što željkuje zviezde, 
Usnem u sjaju očiju tvojih. 

A ti nada mnom bdiješ i snatriš 
Ko noćno nebo s dvije čudne zviezde, 
Što driemlje nad sanjom smirena vala. 
Koji je usno k6 da je umro, 

Ljubeći pusti kamen igala 


11 


161 


RUINA 


Nad gluhom šumom samotan 
Na briegu dvorac driema, 

A tužni tok ga vremena 
Već srušio posvema. 

Tek gdjegdje biedno još u vis 
Po koja kula strši, 

A s kula vrieme niz brdo 
Sve kam za kamom krši. 

Uz zidje ariš diže se 
1 divlja cvate ruža, 

Balkona oko srušenog 
Sve bršljan grane pruža. 

1 nikog nema nikada, 

Da tuži vrh ruina: 

1 bol i radost — sve je tu 
Tek vjetar, olujina. 

S ravnine ptica katkada 
Zabludi na vrleti, 

Na truli kamen posjedne, 
Zaplače i odleti. 

1 opet dvorac driema sam, 

A s njega kula strši, 

Dok s kule vjetar u doli 
Sve kam za kamom krši 

A1 ide priča: Davno još 
U visokoj toj gori 
Od sreće i od ljubavi 
Ko sunce sjahu dvori. 

Življahu knez i kneginja 
Daleko od sveg svieta. 
Samoći gorskoj dali su 
Svu ljubav mladih ljeta. 

Nju kitio je visok stas 
K6 da je gorska vila, 

I tko ju vidje — gino je 
Od pogleda joj mila. 

On vitez bio hrabar, liep, 
K6 sok6 mlad u gori, 

1 bjehu sretni, veseli 
Ko sunčani im dvori. 

A1 jednog dana dodje gla~ 
1 njemu bilo poći, 

Ispratili ga uzdasi 
1 njene suzne oči. 

Na rodnu zemlju došle su 
Već dušmanove trube, 

1 bojni glas je zvao sve. 
Što domovinu ljube. 


On pošao je vesel, mlad, 
Pun vjere u nebesa, 

Da slomi glavu nepravdi 
1 hidri tudjeg biesa. 

A ona ga je gledala 
Na ponositom vrancu, 

Dok nije sasvim iščeznd 
U gluhom gorskom klancu. 

1 dugo topot slušaše 
Od vranca, što ga nosi, 

Pa puštaše, da tuga joj 
Sve suzam oči rosi. 

A onda osta sama tu, 
Daleko od sveg svieta, 
Samoći gorskoj dala je 
Svu žalost mladih ljeta. 

Bez njega pusto posta sve 
I tužno u svoj gori 
1 sami oni sunčani 
Potamnjeli su dvori. 

Pa prolazilo vrieme je, 

S njim ljeta duga, duga, 

A natrag nema i nema 
Već njezinoga druga. 


1 ginula je, ginula 
Od ljubavi, s čeznuća, 

Dok nije i povenula 
Ko ruža još cvatuća . . . 

Za njom je dvorac osto sam 
I sad na briegu drietna, 

A vrieme ga je rušilo 
1 srušilo posvema. 

1 nikog nema nikada 
Da tuži vrh ruina : 

1 bol i radost — sve je tu 
Tek vjetar, olujina. 

A1 ide priča: U noći. 

Kad usne sve u gori. 

Na mjestu stare ruine 
Zabliešte divni dvori. 

A na balkonu visoko 
Ko da je mrtvog duša, 

Sve žena stoji divotna 
1 ko da nešto sluša. 

Visok i krasan ima stas 
Ko da je gorska vila, 

Tek teška tuga oči joj 
Tjeskobom je zalila. 




To mlada gleda knjeginja 
U daleki mrak noći, 

1 čeka, hoće 1* vojno joj 
Već jednoć natrag doći. 

Topotom konjskim zvoni sva, 
Čini se, šumska tmuša, 

A ona s čežnjom turobnom 
Sve sluša, sluša, sluša . . . 

1 cielu tako dugu noć 
Na svoga vojna čeka, 

Sve vjerujući — tamna noć 
Doniet će ga s daleka. 

A1 jutra kad zablista trak 
K6 u mrak sve se sori : 
Iščeznula je prikaza, 

A s njom i čarni dvori. 

Nad gluhom šumom samotna 
Ruina opet driema 
I nikad daha ljudskoga 
U blizinu joj nema. 

Tek katkad koja ptica još 
Zabludi na vrleti, 

Na truli kamen posjedne, 
Zaplače i odleti 

S RODJENE GRUDE 





GJALSKI 


Stupala je Vila, koracala tiho, 

Stiskala je stidna svoje snježne grudi — 
Kad je njega Udes u kolievci njiho 

Lagano i milo, da se ne probudi 

1 prišla je k zipci . . . Nitko ju ne vidje : 
Nosila je pjesmu zagorskih brdina 
1 srebrenu pjenu jadranskih valova, 

Šapat drevnih šuma i vjetar dolina . . 

Umorno iza nje zapadalo sunce 
Ilirskih vremena i zanosa vrela, 

Hvatao se suton o naše vrhunce, 

Orila se naša pjesma nevesela. 

I Vila mu sitne poljubila vjedje, 

Dala mu je kaplju svoje nujne suze: 

Neka pjeva pjesmu i željkuje sunce. 

Neka ljubi roba i raskida uze . . . 

A on se je digo iz „Starih krovova" : 
Suznu vidje zemlju, što je pred njim stala. 
Krvava joj biednu poviest pišu slova 
1 njemu je plaha duša zadrhtala. 

Poš6 je sa suzom, da je svijet vidi 
1 snivo je tugu „Na rodjenoj grudi". 

Pričao „Legendu" biednog roda svoga, 

Da ga prene, digne i da ga probudi. 

A nad njim se stari rasklapali dvori 
I slali su u sviet sina svoje biede, 

Na Gredicam tajno šaptali su bori, 

Neka ide šapat, neka za njim grede! 

Vikala je gruda, rodjenica nujna, 

Ko da suzom sjahu oni sivi krovi : 

Šaljimo ga u sviet — nek naš „Osvit" budu 
Njegova čeznuća i njegovi snovi — — ! 

I pošo je — danas besmrtnima ravan, 

Svaka mu je stopa bila ovdje sveta, 

I za dom je diso, za dom posto slavan, 

Za narod svoj plako duga, duga ljeta ! 

A kroz to je vrieme lovor procvjetao, 

Da rodjena njime okiti se glava 
1 da suza nujna u osmieh raspline — 

Da, Gjalskomu našem bit će trajna slava ! . . . 

DJEDOVSKE GUSLE 

Našo sam vas prasne s pretrgnutim lukom, 
O. djedovske gusle, o, prošlosti naša, 
Davno li je vaša umrla već pjesma, 

Nema više sliepca, da se za vas maša. 

1 kraj moje kuće ona lipa biela; 

Mirisna i cvietna — i ona povela! , . . 

Opustjelo vidim rodno svoje selo, 

Čini mi se, tvrdji kamen je po polju. 

Sunce žeže jače — a davno smo snili 
I sretnije dane i budućnost bolju . . . 

Ej, kamo smo došli! Rodno selo šuti, 
Govori tek kamen i usjani puti 

Sio sam pod lipu . . . Ah, vruće je podne ! 
Lipa daje hlada, ma je i povela, 

I razgalih dušu, trebala mi pjesma, 

Ona moja rodna pjesma nevesela: 

0 junaku mladom i o polju bojnom, 

0 posljednjoj pjesmi, okršaju vojnom . . . 

1 zaželjeh sliepca . . . A1 ga nije bilo ! 

Tek poda mnom moje rodno selo šuti. 
Pokraj sela venu naša draga polja, 

Na suncu se pare usijani puti. 

A na guslam tiho poju prošle dane 
Prašina i crvi, žice raspucane . . . 

MOJE RODIŠTE 


Gle ođoh davno ! Nejačak, slab 
U krila se uzdah svoja 
1 rano sam zbogom rekao vam, 

0 rodna polja moja! 

A po vama dalje pastir mlad 
Sviro je frulu u molu, 

Kao da nisam srca svog 
Pustio kod vas polu ! . . . 

U mal sam, znadem, gledo val, 
Preda mnom dizat se stao . . . 
Bio bih plako suzu tad, 

Da sam ju imo i znao. 

A1 ja sam čezno široki sviet, 
Gdje pjesme života ore — 

Pošo sam, duh mi klicao sav: 
Nosi me, nosi more! 

Lagano velik maknu se brod 
Kao kad plug zaore, 

1 tiho me voda nosio tok — 

0 moje milo more! 

Nježnu mi pjesmu pjevo val 

1 ljuljko me tamo i simo — 

Bio bih plako suzu tad, 

Da sam ju znao i imo ! 


Gle, odoh davno ! Vesel i mlad 
I dobra srca i duše. 

Preda mnom puko je široki sviet 

A u njemu sni se ruše 

I svačiji ja sam ljubio grob, 

Sa svakim suzu iievo, 

A kad sam osto zapušten, sam, 
Samotnu pjesmu sam pjevo . . . 

A1 pjesma minu . . . Života dah 
Baco me tamo i simo 
1 ja sam suzu plakao tad, 

Jer sam ju znao i imo ! 

I ostah sam i borih se mlad 
Patničke, mlade duše, 

I gledah, gdje širok smije se sviet 
Kako mi sni se ruše . . . 

1 sjetih se tad na majčin vlas, 

Sied joj po glavi teko, 

Sjetih se rodnih poljana još, 

Kad sam im zbogom rek5. 

Pa opet sam onaj tražio mir, 

Što mi ga rodište krilo, 

Čezno sam goru, vale i kam — 

A1 svega već nije bilo . . . 

1 stadoh . . . Pusta srca sam mlad 
Lutao tamo i simo, 

Suzu sam gorku plakao tad, 

Jer sam je znao i imo ! 






] htjedoh se vratit k rodištu svom, 
Gdje u grob sam mir svoj stako, 
Da prokunem onaj nedužni val. 
Što me je od njega mak6 ! . . . 

L1SINSKI 


Pred poviesti knjigu genij roda stao 
KrHat, liep i silan ... I otvara stranu, 

Na kojoj se blista osamljeno ime 
Kao alem-kamen u punome danu. 

A pred svetu knjigu, čuvaricu doma, 

Navro ljudstva talas, pa gleda i sluša, 

Dok s lepeta zlatnih genijevih krila 
Ko njegova rodu da se smieši duša . . . 

1 govori genij uzdignutim glasom : 

— ,,Ko kerub je došo u narodnom mraku, 
Na noćnom je nebu zapaljivo zviezde, 
Rastjeravo s njega tužnu naoblaku. 

U borbi za jezik i rodjeno ime 
Kidala se duša s njegovih usana, 

Dao nam je silne glasove svog srca 
Čekajući osvit narodnoga dana. 

O, ti moćna pjesmo! K6 val teških voda 
Taknu svojim dahom o obalu snenu, 

1 stresla se zemlja, a probudjen narod 
S očiju je kido i maglu i mrenu . . . 

Danas čitav dom za tvoju snagu znade, 
Narodni se stieg pred tvojim glasom klanja, 
A njegovo ime u plamenu slave, 

Kud Hrvata ima, živi i odzvanja!" 


I zamuknu genij, zlatna krila spusti. 

Pa ko maštom dragu sliku da nam čara: 



U ružičnoj magli, sva prosjana suncem 
Čarobna se rodu budućnost otvara. 

Kroz slobodna polja teku brze rieke 
I slobodnim zrakom sretna ptica leti, 

Dok nad divnim domom, rajem ove zemlje, 
Sa slobodnih visa sunce opet svieti . . . 

I uzdahnu genij. U uzdahu teškom 
Ko prošlosti roda da se tuga čula, 

A u knjizi svetoj, punoj stare slave, 
Zadrhtaše srca davno utrnula. 

I njegovo ime na najljepšoj strani 
Ko da je od sunca zasinulo jače — 

Pred čarobnom slikom žudjene slobode 
Cielog roda prošlost sva od milja plače. 

A pred svetu knjigu, čuvaricu doma, 

Navro ljudstva talas, pa gleda i sluša, 

Dok s lepeta zlatnih genijevih krila 
Ko njegova rodu da se smieši duša. 

I radosna pjesma svemirom se čuje, 

Kao da ju slave raznose talasi, 

A narod ju pozna i od sreće dršće — — 
Njegovi su zvuci, njegovi su glasi ! 

I uminu slika . . . Pred poviesti knjigu 
Genij opet stao, pa gleda i sluša, 

A njegovu pjesmu poletom božanskim 
Čitav narod pjeva kao jedna duša. 

O. ti moćna pjesmo ! Ko val teških voda 
Taknu jednoć snažna o obalu snenu, 

1 stresla se zemlja, a probudjen narod 
S očiju je kido i maglu i mrenu — 

Danas čitav dom za tvoju snagu znade 
Narodni se stieg pred tvojim glasom klanja. 
Dok njegovo ime u plamenu slave 
Kud Hrvata ima, živi i odzvanja! . . . 



EPILOG 


Zar rekoh sve, što htjedoh reći? — 
Tko zna, u duši što još driemlje 
I ne ću li u plave visi 
Još jednoć letnut s ove zemlje . . . 

Oh, još me nešto vuče gore, 

Gdje orlovi se silni gniezde, 

I k onim maglam u eone, 

Tajnovite gdje sjaju zviezde. 

To moje srce smirilo se 
Na oko tek. Još želje stare 
Ne zaspaše. Nezatvorene 
još davne rane mi krvare. 

1 spuštenijeh iza krila 
Svedj nove sne mi duša driemlje — 
Ne rekoh sve, što htjedoh reći, 
još s ove ja ću letnut zemlje . . . 

MIHOVIL NIKOLIĆ 


Mihovil Nikolić rodio se 29. srpnja 1878. u Krič- 
kama kod Drniša, u Dalmaciji, u župnom domu ta- 
mošnje unijatske župe, gdje mu je tada otac Mihajlo 
bio župnikom i vikarom biskupije križevačke. Vri- 
jedno je zabilježiti, da se u istom mjestu i u istoj 
staroj župnoj kući 23 godine ranije (1855.) rodio i 
Jovan Hranilović. 

Pučku je školu pohadjao Nikolić u Karlovcu i 
Križevcima, a donju gimnaziju u Zagrebu, gdje je g. 
1896. apsolvirao i trgovačku akademiju. Od onda 
službuje u osiguravajućoj zadruzi ,,Croatia“ u Za- 
grebu, gdje je sada prokuristoni. 

Nikolić je otpočeo rano pjevati. Prva mu je 
pjesma štampana u br. 9. Tomšićevog omladinskog 
lista ,,Bršljan“ dne 1. rujna 1892. pod naslovom „Moja 
domovina* 1 . Od onda je suradjivao gotovo u svim 
hrvatskim književnim listovima, kao „Prosvjeti**, 
„Viencu**, ,,Nadi“, „Životu**, „Savremeniku** i dr. 

Nikolić je bio jedan od osnivača „Društva hrv. 
književnika**, kojemu bijaše i kroz više godina taj- 
nikom (do godine 1908.) Godine 1909. oženio se 
s hrv. glumicom, Verom. pl. Hržićevom. 

Dosad je Nikolić izdao slijedeće knjige: „Pjesme" 
1898., „Knjigu života" (sa Srgjanom Tucićem) 1899., 
„Pjesme" (II. izdanje) 1901., „Nove pjesme" 1905., 
„Vjeručku" 1914. 

Nikolićeve pjesme prevedene su na češki („Slo- 
vanskv Piehled"), poljski (Tad. Grabowski: Lirvka 
Mihovila Nikolića), na njemački (Aus fremden Zun- 
gen, Agramer Tagblatt, Drau) i na madžarski jezik 
(revija: „Croatia"). 

O Nikoliću je napisao Tad. Stan. Grabovvski u 
svojima „Szkice i rozprawy z pišmiennictvv stowian- 
skich" studiju pod naslovom: ,,Liryka Mihovila Ni- 
kolića, Krakovv, G. Gebethner i Spotka 1906." 

Nikolić se okušao i na dramskom polju napi- 
savši „Razbijene sne“ u 1 činu, koji su davani na 
kr. hrv. zemaljskom kazalištu u Zagrebu 1905. Osim 
toga pisao je mnogo i prozom (feljtoni i pjesničke 
crtice po različitim časopisima, a naročito u „Narod- 
nim Novinama"). 

U ovoj zbirci sakupljene su ponajbolje pjesme 
pjesnikove od početka njegova pjesničkog rada sve 
do danas. Htjelo se to naročito, da tako izadje slika 
pjesnikova o dvadesetpetgodišnjici njegova pjesni- 
kovanja što cjelovitija i potpunija. 

Tim povodom su u ovu knjigu ušle i pjesme 
iz ranijih pjesnikovih zbirka, koje se potonje uosta- 
lom danas već teže dobivaju, a ima u njoj i tride- 
setak novih, u zbirkama još ne objelodanjenih pje- 
sama, a od ovih dobar dio još nigdje neštampanih. 

Tako ova knjiga nosi na sebi biljeg i iz nje 
struji dah čitavog pjesnikovog života i rada, a ne 
samo ulomaka. 

